qundao/data-zh-poetry huggingface dataset:
赠卢一清
作者：李孙宸
朝代：明

夫君高韵带烟霞，枝底生涯阅岁华。世事总无婚嫁累，旅游还到野人家。形容濯濯风中柳，踪迹遥遥汉上槎。便欲从君采真去，春风洞口问桃花。
赠唐寅仲先生
作者：李孙宸
朝代：明

君不见，严陵披裘大泽中，蒲轮三反至帝宫。汉家天子不能屈，自言远慕巢由踪。富春山中把钓去，高风千载何轩举。凤凰自是淩霄姿，肯与鸣鸮争腐鼠。先生一代之人伦，高致严陵可共论。早制荷衣返初服，翛然挥手谢时人。平生侠气更无伍，睨傲不趋丞相府。将军折柬不能招，俗吏一挥何足数。年来嘉遁在青门，身隐名藏道逾尊。经翻柱下五千字，草拟玄亭几万言。吾生自叹时已后，风流先辈多彫朽。橐鞬今得奉先生，犹向前修识领袖。流水钟期调未遐，及门文举是通家。石床读罢西游草，松林如起赤城霞。十载登龙恨不早，宁得交欢还草草。眼前世事未堪论，杯底清言且绝倒。吁嗟人生万事总浮尘，蜥蜴为龙恐未真。呼马呼牛何足问，先生定是千秋人。
赠姚约
作者：李孙宸
朝代：明

有鸟名长离，耀彩东南涯。灵文焕初日，九苞以自奇。遐瞩遍中土，悠悠当何依。岂无野雀林，托处非所宜。峨峨千仞冈，上有椅桐枝。迢迢沧海隔，厉翮起高飞。朔风凄大壑，顾侣相追随。会当际朝阳，振响以来仪。郁郁南山松，亭亭千空青。结根既以固，天籁自为鸣。雨露不成滋，冰雪莫为零。鸾凤朝暮栖，虬龙宛自惊。匠石构明堂，思采以作楹。作楹非不好，无乃彫吾贞。谁识入地脂，已作千岁苓。
赠姚约·其一
作者：李孙宸
朝代：明

有鸟名长离，耀彩东南涯。灵文焕初日，九苞以自奇。遐瞩遍中土，悠悠当何依。岂无野雀林，托处非所宜。峨峨千仞冈，上有椅桐枝。迢迢沧海隔，厉翮起高飞。朔风凄大壑，顾侣相追随。会当际朝阳，振响以来仪。
赠姚约·其二
作者：李孙宸
朝代：明

郁郁南山松，亭亭千空青。结根既以固，天籁自为鸣。雨露不成滋，冰雪莫为零。鸾凤朝暮栖，虬龙宛自惊。匠石构明堂，思采以作楹。作楹非不好，无乃彫吾贞。谁识入地脂，已作千岁苓。
赠岭西兵宪张截止程先生
作者：李孙宸
朝代：明

石室台高望杳然，登龙其奈隔风烟。心悬花县论文日，病愧于华奉使年。豸绣重临光欲动，甘棠旧憩荫逾偏。汉家莫道薪还积，节钺行看下九天。
赠张郡丞理滕县事
作者：李孙宸
朝代：明

佐郡勋名两地传，兼符真羡吏为仙。邑原东鲁弦歌旧，人是阳城无字年。鸿雁渐还中泽集，妖氛长净绿林烟。倦游独自惭消渴，犹费临邛重客筵。
赠朱瞻御都阃
作者：李孙宸
朝代：明

六郡韬钤若个优，还从经术擢名流。长缨不负山东妙，高第居然金殿头。释褐便赝专阃寄，登坛坐见瘴烟收。高皇汤沐歌风地，组练光寒万里秋。
赠李烟客
作者：李孙宸
朝代：明

文章作祟已多时，怜尔耽诗近更痴。艺苑杜门耕自饱，谈锋遇敌战忘疲。生涯醉醒千杯酒，世事输嬴一局棋。已向山阴见安道，未教兴尽负相思。
赠李皞如比部谪理彰德
作者：李孙宸
朝代：明

五羊相接古端州，近有高人宦辙留。郁石已无归箧载，隋珠犹讶路人投。调追正始回风雅，迹任时趋唤马牛。此去西园飞盖地，风流千古旧应刘。
赠杜日章总戎
作者：李孙宸
朝代：明

千秋曾识杜当阳，望重征南奕叶光。何似承家新虎略，居然束发早膺扬。谈兵甲第开三辅，说剑星文动七襄。幕府词人多载笔，功成铙吹有新章。
赠淯水刘公
作者：李孙宸
朝代：明

吴楚才名自国工，长杨一赋气何雄。从知骏骨高燕市，未信蛾眉妒汉宫。多暇鸣琴调独鹤，有时把剑望双虹。青云莫道轻相附，不尽论文意气中。才子南迁名转高，乍逢意气感绨袍。宦情淡泊宁鸡肋，宪府萧閒亦马曹。节驻春城看过雨，梦回兰署待挥毫。香清茶熟官衙暮，尚有词人载浊醪。
赠淯水刘公·其一
作者：李孙宸
朝代：明

吴楚才名自国工，长杨一赋气何雄。从知骏骨高燕市，未信蛾眉妒汉宫。多暇鸣琴调独鹤，有时把剑望双虹。青云莫道轻相附，不尽论文意气中。
赠淯水刘公·其二
作者：李孙宸
朝代：明

才子南迁名转高，乍逢意气感绨袍。宦情淡泊宁鸡肋，宪府萧閒亦马曹。节驻春城看过雨，梦回兰署待挥毫。香清茶熟官衙暮，尚有词人载浊醪。
赠王季重学博
作者：李孙宸
朝代：明

陆沈方朔意如何，避世金门亦放歌。兴托千秋原慷慨，缘随五斗漫委蛇。官閒剩有烟霞气，心远谁论丘壑多。风雅久无开口处，逢君不觉语悬河。
赠百岁翁游慕榕
作者：李孙宸
朝代：明

谁信兹翁已百年，两眸如霓舌如泉。凭翁细问五朝事，一一谈来在眼前。南山松柏老龙鳞，朝菌宁知秋与春。除却前头周甲子，四旬也阅过多人。谁言大药有仙传，试就兹翁问大年。道是年年随日过，饥时吃饭倦时眠。
赠百岁翁游慕榕·其一
作者：李孙宸
朝代：明

谁信兹翁已百年，两眸如霓舌如泉。凭翁细问五朝事，一一谈来在眼前。
赠百岁翁游慕榕·其三
作者：李孙宸
朝代：明

谁言大药有仙传，试就兹翁问大年。道是年年随日过，饥时吃饭倦时眠。
赠百岁翁游慕榕·其二
作者：李孙宸
朝代：明

南山松柏老龙鳞，朝菌宁知秋与春。除却前头周甲子，四旬也阅过多人。
赠稷山王贞恒
作者：李孙宸
朝代：明

玉节亲持出尚方，东平千载复贤王。黄河奕叶盟知带，飞盖追随夜未央。敢拟分桐劳太史，还从受简见邹阳。皇华未是淹留地，招隐何当桂树旁。
赠邓伯乔
作者：李孙宸
朝代：明

一时文藻盛炎陬，作者纷纷大雅俦。到处珠光誇合浦，握中谁更擅随候。眼底之人皆若此，意气吾怜邓伯子。世人铅刀子镆铘，断犀剸兕毫光紫。任是星文在匣中，四射精光谁可迩。我本烟霞落拓一狂夫，混身久作高阳徒。壮怀未惬千秋赏，逢人双眼但糊模。与君会面胡不早，把臂片言便倾倒。流水何期遇赏音，挥杯兼得开怀抱。春风载酒越王台，秋日题诗仙石岛。越台仙石事已非，感时怀古一歔欷。丹砂葛稚今何在，黄鹤安期去不辟。何况荣华过眼电泡耳，逐逐营营何所为。怜君本是冥搜士，我亦风尘高逸致。有身肯受樊笼羁，有心会解幽中意。鱼乐唯应惠庄知，濠梁且共论秋水。
赠韩孟郁
作者：李孙宸
朝代：明

堂开背郭旧论文，坛坫谁人不让君。造物有灵供彩笔，声名何意借青云。山中宦带烟霞色，南海归寻鸥鹭群。相过未须言兴尽，剡溪春雪正纷纷。
赠马伯起
作者：李孙宸
朝代：明

东南有高山，寂寂山之麓。上有雨露滋，下无往来躅。芳兰宛自生，惠风扬其馥。采之贻美人，可以充佩服。岂无园中葩，懿此出幽谷。名都富游冶，大道临青楼。烨烨彼姝子，奇质无与俦。顾盼溢光媚，歌曲和且柔。东家有贫女，不饰翠与球。觕衣蔽韶质，深闺閒春秋。寄言游冶子，宁知彼所求。
赠马伯起·其一
作者：李孙宸
朝代：明

东南有高山，寂寂山之麓。上有雨露滋，下无往来躅。芳兰宛自生，惠风扬其馥。采之贻美人，可以充佩服。岂无园中葩，懿此出幽谷。
赠马伯起·其二
作者：李孙宸
朝代：明

名都富游冶，大道临青楼。烨烨彼姝子，奇质无与俦。顾盼溢光媚，歌曲和且柔。东家有贫女，不饰翠与球。觕衣蔽韶质，深闺閒春秋。寄言游冶子，宁知彼所求。
赠黄逢永
作者：李孙宸
朝代：明

赋才江夏自家声，第五还高骠骑名。一出词坛倾左席，居然斯道破坚城。神交已见双龙合，星聚应占百里明。屈指生平俱汗漫，尊前那惜更纵横。
赠黎缜之
作者：李孙宸
朝代：明

物外怜君万虑宽，才名三十旧登坛。山中采药萝为服，竹里题诗箨作冠。岂为漂零身转傲，向来肮脏路逾难。朱弦且莫誇高调，任是沾裳未可弹。
踏清日山行有感
作者：李孙宸
朝代：明

万山荒树昼生烟，极目累累尽古阡。何处登临最生感，牛羊日夕下平田。黄土初堆几墓新，去年犹是酹坟人。由来人代无今昔，何事牛山堕泪频。狐狸穿穴走荒原，鬼火阴阴照墓门。酹尽酒浆人去后，月明依旧锁黄昏。三月山花处处开，提篮山妇暮归来。斜插满头欢索笑，不知身为酹坟回。
踏清日山行有感·其一
作者：李孙宸
朝代：明

万山荒树昼生烟，极目累累尽古阡。何处登临最生感，牛羊日夕下平田。
踏清日山行有感·其三
作者：李孙宸
朝代：明

狐狸穿穴走荒原，鬼火阴阴照墓门。酹尽酒浆人去后，月明依旧锁黄昏。
踏清日山行有感·其二
作者：李孙宸
朝代：明

黄土初堆几墓新，去年犹是酹坟人。由来人代无今昔，何事牛山堕泪频。
踏清日山行有感·其四
作者：李孙宸
朝代：明

三月山花处处开，提篮山妇暮归来。斜插满头欢索笑，不知身为酹坟回。
辛彝花
作者：李孙宸
朝代：明

紫苞红艳韩家花，二月春光压槛斜。知是江郎清梦后，彩毫浮动赤城霞。
辛酉元日朝回
作者：李孙宸
朝代：明

有道开天启，龙飞又见春。钩陈新法座，玉帛会臣邻。瑞雪三花烂，条风万化均。朝回花底坐，云气染衣巾。
过临淮
作者：李孙宸
朝代：明

临淮当落日，系马有馀思。问水失濠濮，临风想惠施。年华更代谢，井邑有流移。千古观鱼意，悠悠欲语谁。
过伍家珍结云楼因赠
作者：李孙宸
朝代：明

小结山楼半岭欹，千盘磴道绕逶迤。十年混俗劳生过，一日皈心习静时。伏枕每高朝日影，焚香时惬白云期。幽居礼数从君简，莫讶元龙湖海姿。
过何似公园亭
作者：李孙宸
朝代：明

为园墙东清心客，春事犹及与客吟。新径移花植千本，隔墙借树高十寻。月池共爱好夜色，风林如欲逗春阴。落落对尔多古意，流连沈醉忘更深。
过兰溪曾令公招饮金兰书院夜复移席山楼
作者：李孙宸
朝代：明

强出青山逐世尘，登临有地即逡巡。何期浮海逢关尹，却喜通家是故人。濲水云霞延落照，兰溪花柳逗馀春。当筵未可轻相负，更醉山楼明月新。
过吉水同袁文学及族叔于垣饮温尔弼明府私署
作者：李孙宸
朝代：明

官署萧森吏亦仙，坐来真惬薜萝缘。筵开深径消炎署，山隔春城送晚烟。乡味渐偿莼鲙思，客怀欢藉竹林贤。更闻中夜袁郎曲，何异吴江月下船。
过孟尝君养士处
作者：李孙宸
朝代：明

狗吠鸡鸣客未非，居然虎口脱危机。不知万乘齐廷相，何似相如一璧归。
过携李陈当时明府招饮烟雨楼
作者：李孙宸
朝代：明

西湖相别后，复此湖亭幽。不是神仙宰，谁招汗漫游。江清天似洗，林爽夏疑秋。顿解风尘色，何妨入夜留。楼阁敞湖中，蓬瀛四望通。席分孤浦月，林响隔溪风。夜久烟初散，谈高酒数空。归来还荡桨，渔火数星红。
过携李陈当时明府招饮烟雨楼·其一
作者：李孙宸
朝代：明

西湖相别后，复此湖亭幽。不是神仙宰，谁招汗漫游。江清天似洗，林爽夏疑秋。顿解风尘色，何妨入夜留。
过携李陈当时明府招饮烟雨楼·其二
作者：李孙宸
朝代：明

楼阁敞湖中，蓬瀛四望通。席分孤浦月，林响隔溪风。夜久烟初散，谈高酒数空。归来还荡桨，渔火数星红。
过朱季美池馆
作者：李孙宸
朝代：明

春光淑气转氤氲，步入桥西一访君。地迥有风偏响竹，冈寒无雨亦生云。閒情偏洽尊中赏，高调难将世上闻。指点墨池誇胜事，晚烟笼处乱鹅群。篙人未夕驻兰桡，七十峰边夜听潮。山水生来怜有分，云霞到处解相招。风含瀑布疑环佩，峡束江声似洞箫。未信出山为小草，与君天际且逍遥。
过朱季美池馆·其一
作者：李孙宸
朝代：明

春光淑气转氤氲，步入桥西一访君。地迥有风偏响竹，冈寒无雨亦生云。閒情偏洽尊中赏，高调难将世上闻。指点墨池誇胜事，晚烟笼处乱鹅群。
过朱季美池馆·其二
作者：李孙宸
朝代：明

篙人未夕驻兰桡，七十峰边夜听潮。山水生来怜有分，云霞到处解相招。风含瀑布疑环佩，峡束江声似洞箫。未信出山为小草，与君天际且逍遥。
过梁明叔小楼
作者：李孙宸
朝代：明

羡君城郭里，别自得烟霞。山色当窗尽，林光绕槛斜。好音枝上鸟，幽事雨中花。更披图画好，疑入武陵家。
过楚项故都
作者：李孙宸
朝代：明

驿馆萧萧万壑中，停车千载问雄风。草深古戍行人少，木落荒台巢鸟空。烟雨尚怜迷楚渡，火云犹自恨秦宫。酒酣一笑俱陈迹，矫首鸿沟有断鸿。
过漂母祠有感
作者：李孙宸
朝代：明

是谁一饭德王孙，怪尔真王卖腰领。沙头老妇圯桥公，同一机权露警省。奇男异母遘机锋，密意都传进食中。报者固非哀亦假，故将一怒诳英雄。
过漂母祠有感·其一
作者：李孙宸
朝代：明

是谁一饭德王孙，怪尔真王卖腰领。沙头老妇圯桥公，同一机权露警省。
过漂母祠有感·其二
作者：李孙宸
朝代：明

奇男异母遘机锋，密意都传进食中。报者固非哀亦假，故将一怒诳英雄。
过潇江饮卢侯见署中
作者：李孙宸
朝代：明

临江江水蘸花明，此地传同令尹清。官署乍停飞舄影，绨袍如恋故人情。行持使节怜周道，闻罢弦歌岂武城。珍重临邛劳负弩，倦游吾已愧长卿。
过白乐天琵琶亭
作者：李孙宸
朝代：明

日暮浔阳古渡头，芦花瑟瑟似含秋。悬知司马江州泪，不为琵琶也自流。含情相对感漂零，谱入琵琶曲里听。一别扁舟何处去，空馀江上使君亭。远山如黛鬓云缄，水学鹍弦因石岩。薄暮征衣沾小雨，犹疑当日湿青衫。
过白乐天琵琶亭·其一
作者：李孙宸
朝代：明

日暮浔阳古渡头，芦花瑟瑟似含秋。悬知司马江州泪，不为琵琶也自流。
过白乐天琵琶亭·其三
作者：李孙宸
朝代：明

远山如黛鬓云缄，水学鹍弦因石岩。薄暮征衣沾小雨，犹疑当日湿青衫。
过白乐天琵琶亭·其二
作者：李孙宸
朝代：明

含情相对感漂零，谱入琵琶曲里听。一别扁舟何处去，空馀江上使君亭。
过白沟河
作者：李孙宸
朝代：明

一路风光媚眼新，红亭绮陌送征轮。暂从紫禁宽休沐，渐识青山是故人。云暗白沟迷古渡，风寒易水隔遥津。觉来似醒邯郸梦，欲谢长安一片尘。
过真定有感题壁
作者：李孙宸
朝代：明

道旁何处折腰多，开府张筵上客过。不忝我曹仙作吏，皇华公署亦张罗。
过荏平县
作者：李孙宸
朝代：明

故人为政地，四野足弦歌。租吏打门少，耕人驱犊多。花阴深卧阁，鹤径长垂萝。为问神仙宰，鸣琴意若何。
送仁伯弟南归
作者：李孙宸
朝代：明

情为相依万里轻，送归那得不关情。经时未觉在羁旅，临发方知远弟兄。别酒荷风销午暑。到家梧露落秋声，宦情我自閒如水，好辟山田待耦耕。
送仁伯弟西游觐省
作者：李孙宸
朝代：明

忽动白云思，当春理彩衣。风烟一弟隔，鸿雁异行飞。问礼趋庭远，宁亲作吏微。江蓠芳可撷，莫忘尺书归。
送从父于岳谒铨广文
作者：李孙宸
朝代：明

十载文园自草玄，尘冠初拂领青毡。诸生都讲官非冷，三绝才名世所传。竹下吾家违笑语，芹宫何处奉櫜鞬。儒臣早晚多承宠，经术行看奏御前。
送伍国开春试
作者：李孙宸
朝代：明
体裁：古风

忆予弱冠时，君额才覆发。邀欢共里闾，相过忘拱揖。下榻每连宵，对饮尽一石。耻随里塾学，咿唔姓名不挂人齿颊。里中小儿多早贵，里人腐鼠易相吓。我也大笑君亦嘻，相对长松双眼白。从他呼马与呼牛，终须还我一李伯。弹冠君岂为浮名，要知一片肝肠热。去年今上正龙飞，乡国羡君先决策。岂难连第掇公车，稍嫌官早妨挑达。我在闱中不得君，却讶他人按剑掷。饶君三载孝廉船，浪子风流人所适。此事能容久借君，驱君复走长安陌。杏花有情寄语君，待汝春风已三易。赚君去作探花人，脱却青绦系牛革。
送伍国开春试
作者：李孙宸
朝代：明

忆予弱冠时，君额才覆发。邀欢共里闾，相过忘拱揖。下榻每连宵，对饮尽一石。耻随里塾学，咿唔姓名不挂人齿颊。里中小儿多早贵，里人腐鼠易相嚇。我也大笑君亦嘻，相对长松双眼白。从他呼马与呼牛，终须还我一李伯。弹冠君岂为浮名，要知一片肝肠热。去年今上正龙飞，乡国羡君先决策。岂难连第掇公车，稍嫌官早妨挑达。我在闱中不得君，却讶他人按剑掷。饶君三载孝廉船，浪子风流人所适。此事能容久借君，驱君复走长安陌。杏花有情寄语君，待汝春风已三易。赚君去作探花人，脱却青绦系牛革。
送传贞父西游桂林
作者：李孙宸
朝代：明

蜡屐初停粤海涯，又扶筇杖问湘漓。春风兰气薰游佩，暮雨猿声动客悲。岭外怀人书易阻，山中归梦路多疑。即逢桂树丛丛长，莫赋淮南招隐诗。
送伯乔还粤
作者：李孙宸
朝代：明

燕山仲冬雪皑皑，怜尔初从塞上回。长筹已见妖氛净，乡心不那白云催。尔家住在珠江侧，归御潘舆乐何极。斑衣多暇赋新诗，缄题能到缁尘客。
送何似公伍国开就省试
作者：李孙宸
朝代：明

荒径初归秋气清，送君羽翮又南征。马蹄十里槐风趁，兰楫三江桂月明。赋就黄金生顾盼，梦中彩笔竞纵横。北山莫漫惊猿鹤，上国春林待早莺。
送何公子之西粤阳朔觐省
作者：李孙宸
朝代：明

苍梧西望白云寒，此去庭闱彩袖宽。三百滩声喧过掉，万重山色入征鞍。涉江定解湘妃佩，访古应寻葛令丹。记取离鸾弦上曲，趋庭閒听署中弹。
送何老师册封河南二首
作者：李孙宸
朝代：明

几载词林供奉中，皇华新跃五花骢。小山旧赋丛生桂，一叶新秋剪旧桐。路指岳灵瞻绛节，筵开淇水浥清风。梁园岂少邹枚在，授简何如上客工。玉检金坭五色霞，词臣六月赋皇华。阁中乍别仙人杖，天上先占使者槎。紫气定知逢令尹，玄经曾否授侯芭。嵩高瑶草行边拾，能念公门桃李花。
送何老师册封河南二首·其一
作者：李孙宸
朝代：明

几载词林供奉中，皇华新跃五花骢。小山旧赋丛生桂，一叶新秋剪旧桐。路指岳灵瞻绛节，筵开淇水浥清风。梁园岂少邹枚在，授简何如上客工。
送何老师册封河南二首·其二
作者：李孙宸
朝代：明

玉检金坭五色霞，词臣六月赋皇华。阁中乍别仙人杖，天上先占使者槎。紫气定知逢令尹，玄经曾否授侯芭。嵩高瑶草行边拾，能念公门桃李花。
送何进士卜熙领教镇江
作者：李孙宸
朝代：明

淩云奏罢气翩翩，还向江南领一毡。岂为清吟妨簿领，自便高座少攀缘。南朝景物春风外，北固云山晚照前。马首倘过官阁地，君家词赋有新篇。
送何龙友北上
作者：李孙宸
朝代：明

十载公车意，飞腾老擅场。剑看龙正跃，吾避雁为行。玉署莺簧早，金河柳线长。此时客思好，尺素远相望。
送何龙友北上
作者：李孙宸
朝代：明

忽忆莺花好，乘春集凤池。风云失计日，湖海送君时。短鬓怜秋色，穷交少旧知。功名非俗物，行矣爱前期。
送何龙友太史册封便道归省
作者：李孙宸
朝代：明

得归人所羡，况复赋皇华。彩戏宫中锦，萱明堂背花。三年游子梦，万里使臣槎。情剧频驱马，春前应到家。
送何龙友赴公车
作者：李孙宸
朝代：明

何生负气何昂藏，弱冠挟策游帝乡。浮名唾手未足数，横襟一世神飞扬。忆昔与君结社事文章，抗怀真欲溯羲皇。居然一日千秋事，雕虫肯竞少年场。君原神物韬逾烁，我亦雄心挫不降。浮云苍狗怜生事，瞬忽令予百感伤。三秋伏块馀鸡骨，九折行路叹羊肠。雌伏雄飞浑不定，青云且喜尔翱翔。囊携一剑芙蓉色，侠气凭陵燕市傍。公车不少挥毫士，决江排海非其长。珷玞荆璞从教混，周客终然辨夜光。榆枋飞抢自斥鴳，千仞翱翔美凤凰。送君此日上河梁。浊酒勤君再一行，十载同君共梓桑。君先壮游事四方，俯仰宇宙何茫茫。丈夫所志岂但功名富贵，文绣膏梁努力共期三不朽，铭勋彝鼎与旂常。天明酒尽君当往，彩虹十丈吐光芒，君行聊赠作帆樯。
送俞子旦领教南还兼讯其弟季郎
作者：李孙宸
朝代：明

都门送别转凄其，正是榴花照眼时。曲以调高多骇俗，官从毡冷未妨诗。滞留愧我仍浮梗，归去怜君有稐篪。为问池塘春梦好，故人曾不入相思。
送倪禺同南少司农解官还蜀
作者：李孙宸
朝代：明

三伏炎蒸雨乍收，隔江遥送木兰舟。乡心渴望蛾眉雪，客路愁牵杜若洲。佐计几年宽竭泽，投閒随处有盟鸥。即看天地仍烽火，未许东山蜡屐游。
送傅大司马得旨还里
作者：李孙宸
朝代：明

杖履年来奉旧畿，歌骊忽漫送将归。中枢地重卿为月，初服心悬黻作衣。海上貔貅悬指画，尊前裘带恋清晖。可堪春暮秦淮道，折尽长堤柳絮飞。简练材官十成兵，东南半壁壮长城。忧时未尽匡时画，去国还留报国情。暂许林间开绿野，可知海内望苍生。分携共洒新亭泪，莫漫归寻鸥鹭盟。
送傅大司马得旨还里·其一
作者：李孙宸
朝代：明

杖履年来奉旧畿，歌骊忽漫送将归。中枢地重卿为月，初服心悬黻作衣。海上貔貅悬指画，尊前裘带恋清晖。可堪春暮秦淮道，折尽长堤柳絮飞。
送傅大司马得旨还里·其二
作者：李孙宸
朝代：明

简练材官十成兵，东南半壁壮长城。忧时未尽匡时画，去国还留报国情。暂许林间开绿野，可知海内望苍生。分携共洒新亭泪，莫漫归寻鸥鹭盟。
送傅寄庵太史册封周府
作者：李孙宸
朝代：明

长安七月天气凉，皛皛银河万里长。驱车出饯剪桐使，远赋皇华度汴梁。汴梁形胜称都会，山如龙蟠水如带。地当天中控上游，百二崤关雄胜概。君是经闱侍从臣，广厦细旃日讨论。五夜照归莲炬燄，六时赐出大官玲。只今暂辍承明席，遥分玉节展周亲。梁苑平台似畴昔，未少邹枚骚雅客。赋雪群推马长卿，授简当筵谁与敌。词臣还计缓王程，休沐翻为锦里行。此时南浦波初绿，此时匡山月正明。石镜夜悬青黛合，香炉晓望紫烟轻。日月湖，龙沙岸，中间窟宅多仙灵。瑶草琪花满地生玉堂，仙吏归去桃花树底吹鸾笙。应有旌阳彩鸾诸真，云中来下迎可那。
送冼觐之任武昌
作者：李孙宸
朝代：明

五羊西望古荆州，此去褰帷亦壮游。几载理曹瞻执法，一麾江汉想登楼。主恩卧治原非薄，时事论兵待借筹。身系安危公等在，可容樗散老丹邱。
送刘太史颁诏朝鲜
作者：李孙宸
朝代：明

騑騑四牡指扶桑，袖里犹携汉署香。地尽熊津通玉帛，天回鸭绿在金汤。狂澜未息鲸鲵浪，属国原依日月光。自是儒臣折樽俎，无烦飞将度辽阳。
送刘觐国少参之任武昌
作者：李孙宸
朝代：明

十载同怀子，行役各徬徨。风萍飘复合，眷言聚故乡。故乡虽云乐，欢会那能常。炎地寒威少，十月未零霜。仆夫戒斗酒，送子上河梁。轸发粤王城，目望荆楚疆。明时重屏翰，所怀在召棠。致身事圣主，遭世幸虞唐。愿言崇令德，懋绩纪旂常。
送别区启图归粤
作者：李孙宸
朝代：明

共逐春风赋远游，怜君归思忽沧洲。黄花驿路迎行色，白雁江声送去舟。不那客中还别客，转令秋尽更悲秋。承家天禄缣缃在，矫道藜光待校雠。
送别萧伯懋之南掌院时有内子之戚借道还里
作者：李孙宸
朝代：明

我从白下初还阙，君复乘轺问旧畿。不为季鹰思鲙去，可知潘岳悼亡归。夜寒帝里星文动，天远吴门练影微。词苑故交能复几，才禁清梦逐帆飞。
送区叔永游太学
作者：李孙宸
朝代：明

倦翮依村落，闻君发越台。长风知破浪，一水隔离杯。入洛人今似，招贤馆更开。青云多世讲，宁复叹无媒。
送区启图游金陵省其尊人官署
作者：李孙宸
朝代：明

梅关春色望中微，送客看花旧帝畿。腊尽风霜随骑减，春来鸿雁向南稀。山凭牛首烟霞远，巷过乌衣燕子飞。览胜况无乡思促，花时应到访庭闱。
送区宪副捧贺事竣还粤
作者：李孙宸
朝代：明

忆从文酒散燕京，几咏蒹葭未寄情。北阙重来新献寿，南枝偏恋旧同盟。花将弄蕊催愁发，柳未成丝亦赠行。高第只今需内简，肯容重袭桂江蘅。
送卢侯见之任清江便道还里
作者：李孙宸
朝代：明

騑騑四牡滞长安，又送双凫振羽翰。久客逢秋怜去住，故园何日共盘桓。青春作宰神仙事，绿绮鸣琴山水寒。应笑子云空寂寞，曾无玄草授君看。
送卢侯见册封岷府
作者：李孙宸
朝代：明

八月天涯木叶飞，桐封衔命出梧扉。马迁岂为浮湘去，博望还因奉使归。簪笔旧传兰作草，舞斑争羡锦裁衣。嘤鸣最恋南枝鸟，莫遣王程滞钓矶。
送卢原浦还家寿母
作者：李孙宸
朝代：明

还家非倦羽，所念在慈闱。莱綵一以舞，秋云无复飞。即看庭玉秀，总媚树萱晖。介母能偕隐，青山计未非。
送叶吏部赴朝
作者：李孙宸
朝代：明

赐金循吏著高名，官拜仙郎美且清。物望中朝推简要，主恩一旦重钧衡。帆前曙拂千花影，马首宵随独雁声。转石丝纶怜此日，何当启事佐升平。
送叶曾城年兄之任留都
作者：李孙宸
朝代：明

绛帐群趋玉署英，南行宁为厌承明。留都重地称丰镐，铨柬崇班贰冢卿。淮水春流侵槛绿，钟山晚月到帘清。可能佳胜长消受，只恐宣麻自汉京。秋深潞水送行舟，几叶衰杨不绾愁。禁苑暂违鹓鹭侣，高台重见凤凰游。三雍教泽薪樵遍，六代风华杖屦收。王气孝陵弓剑在，鼎湖千载白云秋。
送叶曾城年兄之任留都·其一
作者：李孙宸
朝代：明

绛帐群趋玉署英，南行宁为厌承明。留都重地称丰镐，铨柬崇班贰冢卿。淮水春流侵槛绿，钟山晚月到帘清。可能佳胜长消受，只恐宣麻自汉京。
送叶曾城年兄之任留都·其二
作者：李孙宸
朝代：明

秋深潞水送行舟，几叶衰杨不绾愁。禁苑暂违鹓鹭侣，高台重见凤凰游。三雍教泽薪樵遍，六代风华杖屦收。王气孝陵弓剑在，鼎湖千载白云秋。
送君晓弟归里
作者：李孙宸
朝代：明

寂寞官斋里，春风一弟行。披襟谈世事，数驿计乡程。期尔青云起，怜予白发生。池塘有春草，偏益梦归情。忆共离家日，相将又一年。风尘伤去住，节序感推迁。宦况只如此，乡心益杳然。凭汝归山去，先营负郭田。
送君晓弟归里·其一
作者：李孙宸
朝代：明

寂寞官斋里，春风一弟行。披襟谈世事，数驿计乡程。期尔青云起，怜予白发生。池塘有春草，偏益梦归情。
送君晓弟归里·其二
作者：李孙宸
朝代：明

忆共离家日，相将又一年。风尘伤去住，节序感推迁。宦况只如此，乡心益杳然。凭汝归山去，先营负郭田。
送吴生白大司寇还里兼讯其从子来王
作者：李孙宸
朝代：明

冥鸿天外渺难攀，天上初悬曳履班。张翰岂缘莼菜去，留侯原为赤松还。丹心五夜长情阙，紫气三秋复度关。别墅围棋人好在，横山应复比东山。
送吴进士出宰归安
作者：李孙宸
朝代：明

明光献赋羡青春，一出云霄便致身。治行词名君并擅，离怀羁思我难论。风清天目琴鸣远，花发苕溪制锦新。卧阁正堪娱彩笔，可忘鱼素问缁尘。
送吴通参同年得告还潮阳
作者：李孙宸
朝代：明

骏骨黄金不次酬，银台清切近宸旒。嘤鸣上国方同调，鲈鲙江南已报秋。蕙帐暂寻猿鹤侣，山城旋起凤皇游。独怜执戟扬雄老，犹自缁尘滞帝州。
送周念莪明府
作者：李孙宸
朝代：明

鞭弭周郎旧擅名，中原争识艺坛旌。万言一献淩云赋，双舄聊为制锦行。蒿目正忧当世事，批鳞先抱异时情。桑麻近报萧条甚，迟尔随车雨露生。
送周玉绳太史归省
作者：李孙宸
朝代：明

当秋送别思依依，燕市秋寒雪乍飞。持节久淹同奉使，望云今妒客先归。荆溪夜水江鱼白，阳羡春风茗甲肥。一代石渠还仄席，未须长恋老莱衣。
送周观察升任山东右辖
作者：李孙宸
朝代：明

秋尽轺车送画熊，离亭十里怨丹枫。霜台正喜留冬日，方岳还看表大风。重地疮痍今乍起，新恩屏翰寄逾隆。独怜卧病皇华使，何日醇醪醉海东。
送唐□□操江
作者：李孙宸
朝代：明

亦缘来白下，始得此良朋。未谢为官累，先倾出世情。投閒吾尚阻，请乞尔非轻。顿觉相关切，羞他丛桂盟。进贤冠未脱，话去几无疑。似此离尘意，差堪静者知。畏人难速避，见事已惭迟。计日分吴越，青山共紫芝。任说官无累，何如解去时。随缘事莫试，独往兴何疑。罗浮已驰檄，云水岂无期。各自寻生活，难容念别离。
送唐□□操江·其一
作者：李孙宸
朝代：明

亦缘来白下，始得此良朋。未谢为官累，先倾出世情。投閒吾尚阻，请乞尔非轻。顿觉相关切，羞他丛桂盟。
送唐□□操江·其三
作者：李孙宸
朝代：明

任说官无累，何如解去时。随缘事莫试，独往兴何疑。罗浮已驰檄，云水岂无期。各自寻生活，难容念别离。
送唐□□操江·其二
作者：李孙宸
朝代：明

进贤冠未脱，话去几无疑。似此离尘意，差堪静者知。畏人难速避，见事已惭迟。计日分吴越，青山共紫芝。
送大廷尉何公任南少司寇
作者：李孙宸
朝代：明

新恩初拜贰秋卿，风采人争仰旧京。大老晨星怜近事，苍生霖雨赖兹行。风流六代凭高尽，王气千秋入望明。何但东南占执法，还从北斗见持衡。
送尚玺王烟客存问周府
作者：李孙宸
朝代：明

玺书初下紫宸朝，嵩雒山川路不遥。雪赋定从梁苑就，桂丛宁为小山招。韦贤相业家声旧，摩诘诗中画意饶。最是主恩隆仄席，吴门未遗滞星轺。
送庄允元太史以赦诏奉使还闽过枣强受室郑明府
作者：李孙宸
朝代：明

马首垂杨拂落晖，都门握别思依依。金鸡诏捧皇恩渥，玉署人归彩服辉。禁苑暂违鹓鹭侣，临卬重见凤凰飞。词臣交戟遥相待，莫恋清泉茗荚肥。
送张君弼大参捧贺
作者：李孙宸
朝代：明

六月天南暑雨收，嵩呼万里觐宸旒。玉盘可更承仙露，绛帻将无报晓筹。北极衣裳垂五位，曲江金鉴上千秋。悬知九列还虚左，朝罢新恩出凤楼。
送张赤符大参之任四川
作者：李孙宸
朝代：明

燕市逢君感旧游，乱馀文酒未全酬。使星晓动幨帷色，暮雨寒生绣斧秋。蜀道休论天共险，巴江还爱字成流。泠泠上界峨嵋雪，不尽诗清揽辔收。
送徐楚石太守之任广署
作者：李孙宸
朝代：明

水部清词重帝乡，一麾出守绶初黄。即看露冕辞双凤，复见仙人下五羊。秋至全消江雾瘴，月明还照浦珠光。轺车莫更停珂里，骑竹儿童满道傍。
送戴公纶南还
作者：李孙宸
朝代：明

戴生翛翛海鹤姿，胸中潇旷雅负奇。壮心孤往契千古，劲笔凭陵无一时。平生结交重意气，与余弱冠缔襟期。兴来白社朝朝会，别去沧波岁岁思。十年献策未得志，五岳三山寻杖履。春风偶逐蓟门游，相见惊狂疑梦里。便解金貂向酒家，论心日日醉流霞。探胜西山曾并马，乘凉东郭共看花。自此天涯旅思宽，顿忘沈陆在金门。祇便雅会长燕市，谁解离期促马鞍。闻君归路出吴越，秀岭名湖几超忽。登临好在暮秋时，文藻山川相映发。兴尽应归五穗城，白云山下学躬耕。予亦归来赋已就，期君共访安期生。
送敏如上人还匡山
作者：李孙宸
朝代：明

衲子浮江返，还疑受钵年。观空忘物役，到处有人天。尘梦吾增感，真如性所便。应知无去住，别尔但茫然。
送族叔于垣复之皖城蔡明府官署
作者：李孙宸
朝代：明

七载违乡国，还家岁杪时。如何春事好，又是别离期。枳棘栖宁恋，云霄计未迟。前途争御李，暂许使君私。
送族弟代璍游曹溪
作者：李孙宸
朝代：明

曹溪溪上路，两度礼毗卢。一别空门去，谁怜白日徂。有缘人独往，出世事宁孤。为问西来意，菩提树有无。
送曾元鲁恤刑两浙还朝
作者：李孙宸
朝代：明

含香几载白云司，钦恤还乘四牡騑。天地解时雷作雨，君王爱日网开围。书探禹穴千秋秘，奏入虞廷五色辉。云路故人看藉甚，未妨樗散久渔矶。
送李印渚侍讲册封崇府
作者：李孙宸
朝代：明

浮槎星汉意如何，词苑承恩奉使多。地是中天开赤社，册盟如带指黄河。剪桐一叶秋初下，丛桂幽山客亦过。史局只个徵实录，斑斓舞罢莫蹉跎。
送李晓湘都谏赍喜诏御书使西粤靖江藩府
作者：李孙宸
朝代：明

流渚馀光耀太微，使星还望掖垣辉。燕山花发人将别，湘浦云深雁正归。客到王门宾礼重，凤离梧掖谏书稀。即看宵旰劳明主，莫漫庭闱恋彩衣。
送李筼谷以南大廷尉晋少司空
作者：李孙宸
朝代：明

亦同京雒地，差快少缁尘。以我宦情薄，多君友道真。眷知偏内简，官未积前薪。政今将在子，谁当社稷臣。脉脉秦淮道，无言送尔行。艰危四海阔，去住一身轻。衮以近需补，官因远易称。悟来萍梗迹，不作别离情。
送李筼谷以南大廷尉晋少司空·其一
作者：李孙宸
朝代：明

亦同京雒地，差快少缁尘。以我宦情薄，多君友道真。眷知偏内简，官未积前薪。政今将在子，谁当社稷臣。
送李筼谷以南大廷尉晋少司空·其二
作者：李孙宸
朝代：明

脉脉秦淮道，无言送尔行。艰危四海阔，去住一身轻。衮以近需补，官因远易称。悟来萍梗迹，不作别离情。
送杨学宪升任江右参藩
作者：李孙宸
朝代：明

儒宗雅望似君稀，瓜代山公启不违。大庾东西看赐履，两藩风采识褰帷。怀中南海珠光满，望里丰城剑气辉。燮理从需方岳长，玺书行召入彤扉。
送林元培水部还朝
作者：李孙宸
朝代：明

酒垆曾共醉春明，次第归骖五石城。丘壑我仍淹痼疾，皇华君已迫严程。星垂大漠双龙拂，冰泮黄河画鹢轻。最是诗情称水部，彩毫还待赋西京。
送梁显哉广文司谕归善兼讯罗浮
作者：李孙宸
朝代：明

罗浮一别隔寒温，四百烟霞几梦魂。送尔之官近山县，定应时驾飞云轩。重来高第年还少，暂去横经道亦尊。况是苏公流寓地，风流文藻至今存。
送梁民部雅倡还朝
作者：李孙宸
朝代：明

投君意气自莲池，云路弹冠惬后期。踪迹几年相约略，羽毛今日有参差。行边雨雪随车满，到日莺花与客私。闻道军储辽左急，司农应是借筹时。
送梁永连假归
作者：李孙宸
朝代：明

与君同藉献长杨，燕市才名起雁行。半载旅怀兄弟遣，三秋归梦别离长。西山爽气虚游屐，穗石秋风待举觞。莫漫乡园耽胜赏，故人京洛正相望。
送欧刺史谪西粤别驾
作者：李孙宸
朝代：明

旧识搴帷刺史贤，虔刀仍向粤江边。潘安拙宦头从白，欧冶新硎气尚悬。客路星槎浮桂水，署廉山色隔青莲。到来杂佩如堪赠，沅芷湘兰任意搴。
送温同年巡按四川
作者：李孙宸
朝代：明

簪毫长侍御炉香，绣斧新承出未央。调入云门高白雪，天悬剑阁肃清霜。僰夷处处闻寒胆，疏草篇篇见热肠。知雨澄清情不浅，圣明宵旰在西方。
送潘虞廷迁大廷尉还朝
作者：李孙宸
朝代：明

南国春光已半分，津亭寒雪尚纷纷。布帆晓挂钟陵雨，剑佩晴披碣石云。望里平星明执法，尊前明月照离群。新朝未少登庸彦，勋业夔龙总让君。
送田成叔侍御还朝便道过里
作者：李孙宸
朝代：明

春风先到庾关梅，奏报登车气色开。一疏九天回雨露，三年五岭净氛埃。爱同冬日留棠芾，法肃秋霜满柏台。过里彩衣欢舞处，雁行新起陆机才。骢乘六传入长安，卧辙倾都恋豸冠。百粤疮痍膏雨沐，中朝风采法皇寒。城边仙去空留石，江上人归暂采兰。闻道柏台班落落，朝阳谁不快飞翰。
送田成叔侍御还朝便道过里·其一
作者：李孙宸
朝代：明

春风先到庾关梅，奏报登车气色开。一疏九天回雨露，三年五岭净氛埃。爱同冬日留棠芾，法肃秋霜满柏台。过里彩衣欢舞处，雁行新起陆机才。
送田成叔侍御还朝便道过里·其二
作者：李孙宸
朝代：明

骢乘六传入长安，卧辙倾都恋豸冠。百粤疮痍膏雨沐，中朝风采法皇寒。城边仙去空留石，江上人归暂采兰。闻道柏台班落落，朝阳谁不快飞翰。
送罗东觉民部司饷卢龙
作者：李孙宸
朝代：明

客舍黄花暮色寒，送君伐鼓度桑乾。三年文酒论心洽，九月风霜入鬓残。功在汉庭推转饷，名高兰省待弹冠。圣明宵旰还今日，莫向燕山叱驭难。
送臧方伯升宁夏巡抚
作者：李孙宸
朝代：明

几年方岳领诸侯，简命新承帝宠优。三辅云山瞻喜色，九边烽火待持筹。岩廊肯恤千思咏，锁钥还劳嵩目忧。独有腐儒丘壑癖，赠君空自揽吴钩。归来习懒谢逢迎，一送君侯画轼行。掌上莲花开泰华，匣中龙剑出丰城。笳声夜散榆林燧，柏府秋高细柳营。拊髀久知劳圣主，即看韩范播威名。
送臧方伯升宁夏巡抚·其一
作者：李孙宸
朝代：明

几年方岳领诸侯，简命新承帝宠优。三辅云山瞻喜色，九边烽火待持筹。岩廊肯恤千思咏，锁钥还劳嵩目忧。独有腐儒丘壑癖，赠君空自揽吴钩。
送臧方伯升宁夏巡抚·其二
作者：李孙宸
朝代：明

归来习懒谢逢迎，一送君侯画轼行。掌上莲花开泰华，匣中龙剑出丰城。笳声夜散榆林燧，柏府秋高细柳营。拊髀久知劳圣主，即看韩范播威名。
送萧太史还螺川
作者：李孙宸
朝代：明

十年姓字领仙班，一在清朝九在山。疾岂烟霞能忘阙，官原楮墨未妨閒。三春南浦归人泛，九叠匡庐过客扳。金马陆沈吾亦懒，梦魂随尔到梅关。
送蒋八公侍讲册封淮府
作者：李孙宸
朝代：明

桐封简命重词臣，胜地周咨亦果真。江阁倚阑怀帝子，南州悬榻想高人。当筵赋就梁园雪，过里烹馀泉洞春。别处柳条争折尽，皇华莫遣滞风尘。
送蔡明府升南工部
作者：李孙宸
朝代：明

才子吴兴夙擅奇，还从制锦见清词。风尘愧我埋名日，月旦怜君校士时。水部声名兰是省，炎州惠续口为碑。浮萍聚散宁须问，后会人生总未期。
送邓伯乔远游
作者：李孙宸
朝代：明

丘壑那能恋，多君事远游。清时收国士，词客借前筹。云含晴日雨，草变夏时秋。别离看后夜，莲社不堪愁。
送郑我淳署教潮州
作者：李孙宸
朝代：明

君才三绝早知名，不忝风流旧郑生。列宿向高东鲁望，一珠还傍日南明。横经未厌毡为席，览德惟应凤作城。莫恋成溪春色好，彩毫方待赋西京。
送郑楚玉司理归娶之官
作者：李孙宸
朝代：明
体裁：七言律诗

少年清誉起仙羊，一日才名满帝乡。海上已瞻星是法，琴中稀听凤求凰。官衙好合妆台卺，行部还寻曲水觞。脩禊兰亭多胜赏，肯无新句远相将。
送郑楚玉司理归娶之官
作者：李孙宸
朝代：明

少年清誉起仙羊，一日才名满帝乡。海上已瞻星是法，琴中稀听凤求凰。官衙好合妆台卺，行部还寻曲水觞。脩褉兰亭多胜赏，肯无新句远相将。
送郭冲甫别驾之任岳州
作者：李孙宸
朝代：明

风流看佐郡，揽辔佩刀新。谁念缁尘客，分携白社人。湖光澄浩淼，岳色映嶙峋。知尔登楼处，临风把酒频。
送郭菽子庶尝归省
作者：李孙宸
朝代：明

少年高第起潮阳，词苑同时避雁行。遂有淩云动霄汉，翻缘爱日念江乡。溉鬵鱼美非溪鳄，览德楼高是凤凰。东观已开新史局，老莱休恋彩衣长。
送金德润出宰江阴
作者：李孙宸
朝代：明

送君初出宰，万树发春萌。柳色辞寒浅，桃花到县明。庭阴閒吏事，溪水入琴声。只恐朝天日，难为借冠情。
送陈太史奉使还粤便道过浙觐其尊人官舍
作者：李孙宸
朝代：明

玉河堤畔柳阴阴，客向皇华感别深。紫燕黄鹂三月道，西湖南海两乡心。石渠业在还供奉，金马人归异陆沈。白社旧游如问讯，风尘吾已倦朝簪。
送陈太史还朝
作者：李孙宸
朝代：明

皇华次第赋春明，粤社人欢旧弟兄。岂为秋风生远思，翻怜周道促严程。青霜黄叶三江路，朔雪春云五凤城。正是石渠需视草，彩毫先为赋西京。
送陈子明归省
作者：李孙宸
朝代：明

我昔读书仙石城，与君一见快平生。别来荏苒六七载，自结烟霞物外盟。宾鸿社燕遥相望，剡曲多君移雪舫。春来水国百花开，舍北舍南俱共往。遂令意气转雄飞，登坛鞭弭托驱驰。看花题鸟怀俱适，玩水登山乐忘归。自许襟期真不负，那知风雨易前期。浊醪几向习池尽，白日不为鲁阳挥。朔风一夜寒江阁，吹君归梦绕乡国，脂车秣马不迟回。执手歌骊空索寞，满眼江梅未著花，赠行虚折一枝斜。花开后会谁同赏，翘首三城隔暮霞。
送陈渭潢出宰揭阳
作者：李孙宸
朝代：明

词林何事失名儒，遂有词人出剖符。百雉城头看下凤，五云天际起飞凫。行春赋就青山暮，卧阁鸣琴绿绮孤。莫向罗浮寻葛稚，忧时封事待春蒲。
送陈石渠刑部出守重庆
作者：李孙宸
朝代：明

政谱家传自太邱，一麾还向蜀山头。巴流几折江成字，栈道子盘鸟亦愁。乱后疮痍犹太起，逋馀鹰隼几时收。需君到霈随车雨，刀剑行看买犊牛。
送陈翔甫奉使便道归省
作者：李孙宸
朝代：明

飞刍二月出王畿，喜借皇华觐省归。画省香含兰是草，白云心切彩为衣。花明驿路听莺过，风便征帆背雁飞。金马滞留归未得，梦魂随尔到渔矶。
送韩孟郁北上
作者：李孙宸
朝代：明

缅惟二三子，正始振奇音。玄风既以畅，兰味乃逾深。调与时趋违，交抗古人心。生逢昭明代，那能久陆沈。我昔别子去，释褐忝华簪。三载乞休沐，眷言返旧林。绸缪方未已，分飞复异寻。别子庾关路，停望阻且深。北风惨以慄，慎保雪霜侵。努力策清时，燕台有悬金。风云会遇合，无为叹商参。
送韩绪仲太史先生还朝
作者：李孙宸
朝代：明

传道上林花事好，何似罗浮花更早。未腊山梅万树开，应知是处春先到。羡君家在罗浮西，焚鱼三载碧山栖。看花忽忆上林苑，驿路风光催马蹄。蹇余托乘交游后，月下诗篇花下酒。此日从君到上林，春花能与同看否。
送顾宗伯馆师得请归省四首
作者：李孙宸
朝代：明

春卿法座映三台，诏许宁亲拥传回。子舍白云吴苑近，关门紫气日边来。江鱼暖入桃花水，寿酒春分茎露杯。为问老莱当日彩，可能天上赐亲裁。秩宗初贰主恩偏，十载龙楼侍讲筵。手诏暂容归省日，绛帷同恋授经年。晓钟汉殿违仙仗，昼锦吴江返画船。任是庭闱多乐事，肯令黄阁负徵贤。倾都冠盖送仙舟，望望吴江匹练浮。绿野未教猿鹤喜，青霄旋待凤凰游。门前桃李阴初合，笼里参苓晚见收。魏阙江湖心更远，能无清梦绕宸旒。玉署清深隔俗尘，几回授简得相亲。千秋忝窃登龙客，短步空惭附骥人。秘阁藜光怜乍冷，北堂萱树羡长春。悬知爱日欢无限，曳履还看捧日新。
送顾宗伯馆师得请归省四首·其一
作者：李孙宸
朝代：明

春卿法座映三台，诏许宁亲拥传回。子舍白云吴苑近，关门紫气日边来。江鱼暖入桃花水，寿酒春分茎露杯。为问老莱当日彩，可能天上赐亲裁。
送顾宗伯馆师得请归省四首·其三
作者：李孙宸
朝代：明

倾都冠盖送仙舟，望望吴江匹练浮。绿野未教猿鹤喜，青霄旋待凤凰游。门前桃李阴初合，笼里参苓晚见收。魏阙江湖心更远，能无清梦绕宸旒。
送顾宗伯馆师得请归省四首·其二
作者：李孙宸
朝代：明

秩宗初贰主恩偏，十载龙楼侍讲筵。手诏暂容归省日，绛帷同恋授经年。晓钟汉殿违仙仗，昼锦吴江返画船。任是庭闱多乐事，肯令黄阁负徵贤。
送顾宗伯馆师得请归省四首·其四
作者：李孙宸
朝代：明

玉署清深隔俗尘，几回授简得相亲。千秋忝窃登龙客，短步空惭附骥人。秘阁藜光怜乍冷，北堂萱树羡长春。悬知爱日欢无限，曳履还看捧日新。
送高侍御谪官南归
作者：李孙宸
朝代：明

炎蒸三伏后，一雨欲来秋。但惜故人别，非关迁客愁。骊歌易水暮，归路岭云稠。到日江鱼好，谁同上酒楼。策蹇辞京国，人还认旧骢。圣朝无市虎，吾道有冥鸿。放谪恩原重，浮沈术始工。家山未相远，好待桂花丛。已恨交亲少，哪堪尔复还。清秋焚谏草，白发待斑斓。臣自欢开网，君原许赐环。苍生同系望，莫便稳东山。
送高侍御谪官南归·其一
作者：李孙宸
朝代：明

炎蒸三伏后，一雨欲来秋。但惜故人别，非关迁客愁。骊歌易水暮，归路岭云稠。到日江鱼好，谁同上酒楼。
送高侍御谪官南归·其三
作者：李孙宸
朝代：明

已恨交亲少，哪堪尔复还。清秋焚谏草，白发待斑斓。臣自欢开网，君原许赐环。苍生同系望，莫便稳东山。
送高侍御谪官南归·其二
作者：李孙宸
朝代：明

策蹇辞京国，人还认旧骢。圣朝无市虎，吾道有冥鸿。放谪恩原重，浮沈术始工。家山未相远，好待桂花丛。
送麦玄中司教潮阳
作者：李孙宸
朝代：明

才名三绝冠词场，桃李新栽海国芳。虎豹藏时仍雾窟，凤凰栖处一鳣堂。西山别酒寒蝉露，南国归人早雁霜。莫道官贫高马骨，千金台上待飞黄。
送黄与东上春官
作者：李孙宸
朝代：明

黄生负才何豪雄，风姿矫矫如虬龙。三十明经贡上国，四十贤书奏海东。丈夫逢时何必早，电泡荣华安足道。君今出山未是迟，肯使世人嗤小草。忆昔与君结社粤山傍，鞭弭同时有二黄。联翩已决青云去，落落予犹愧雁行。年来事异时逾改，生计飘零未可耐。苫块伤心万事灰，虚论龙剑馀光彩。浮云日夜东南驰，谁道河流清可待。看君老骥复骄嘶，云逵万里试霜蹄。碣石之宫何嵂崒，黄金台上草菲菲。君去谈天谁可拟，炙毂雕龙枉自奇。送君行，酌君酒。功名拾芥君何有，丈夫所志还不朽。眼底悠悠荣利儿，请君还问千秋后。一别宁堪雨坠天，雄心忽复觉翘然。柳色蓟门春又绿，好音早寄慰风烟。
送黄与东司理南宁
作者：李孙宸
朝代：明

莲社三年隔古欢，一星遥望法为官。土风粤徼犹乡语，山色苍梧似画看。雷雨作时天欲解，阳春歌罢雪仍寒。汉庭治郡君家事，相府功名晚未难。
送黄亮垣先生还朝
作者：李孙宸
朝代：明

凉飔飒飒惊秋节，三城官柳鸣蝉咽。越王台倚越山云，王气千秋可揽结。传呼候馆抗前旌，夜来南斗避文星。津亭冠盖不知数，共言祖送黄先生。先生三朝旧名德，神庙贤良策第一。藉冠宫寮侍从班，身依子舍承欢日。年来冲圣御龙楼，讲幄文儒礼数优。金匮两朝徵实录，前席时虚待校雠。以此征车难久驻，谢传东山起别墅。行边烟雨五陵花，望里春云万家树。到日金銮凤翼开，如椽史笔总鸿裁。谟烈显承光琬琰，始信龙门一代才。圣明有道勤宵旰，夔龙勋业盈霄汉。宣麻早晚拜先生，伯仲之间见伊旦。蹇予夙昔托追游，归来一病狎沧洲。临岐自怅典型远，飞梦长随入帝州。
送黄亮垣先生还朝
作者：李孙宸
朝代：明

客逐春鸿又北征，垂扬难系远游旌。玉皇香案还仙吏，粤社词坛别主盟。冻解交河春水满，天空碣石暮云横。官僚到日应推长，共望前星少海明。
送黄士明宫谕典试留都
作者：李孙宸
朝代：明

抡才几借宫僚重，丰镐原称旧帝都。永夜星文开万里，诸生桃李遍三吴。扬帆淮水涛声壮，访古钟山剑气孤。最是主恩勤侧席，讲筵清切待追趋。
送黄太史亮垣先生还期
作者：李孙宸
朝代：明

春潮起色大江平，裘马乘春又远行。望入彩霞淩玉笋，朝回仙露赐金茎。衣冠气旧瞻南海，案篆班新侍太清。敢道弹冠王贡事，沈冥吾已谢时名。
送黄民部逢一南归兼寄怀其弟逢永
作者：李孙宸
朝代：明

惜别柳门共举鹅，客怀去住总茫茫。经年浪迹嗟萍梗，万里归人羡雁行。江上黄花晴带雪，故园梅萼暖含霜。燕山未隔怀人梦，驿使春来倘寄将。
送黄逢永之当阳司谕
作者：李孙宸
朝代：明

十年彩笔冠词场，却领青毡入楚乡。雨雪乍怜今日别，关山先念异时望。登台定奏雄风赋，怀古重歌白雪章。知是肃皇汤沐地，千秋王气满宫墙。
送黎君选还粤兼寄答陶摇光戴安仲彭伯时傅贞父诸子
作者：李孙宸
朝代：明

未尽天涯握手情，何缘暑雨促行旌。嘶风正快燕台试，照乘还归合浦明。宦计祇应余蒯剑，乡心兼复滞戈兵。故园旧侣能相忆，八月秋鸿寄好声。
送黎有道远游
作者：李孙宸
朝代：明

最怜物外侣，磊落几如君。生计馀诗卷，行踪半水云。无心恋瓮牖，有路出尘氛。一别家山去，音书何处闻。
邓伯乔万伯文欧子建李烟客诸子游罗浮怅余不及从也诗以讯之
作者：李孙宸
朝代：明

矫首朱明洞里仙，十年清梦隔钧天。观留葛稚烧丹灶，池自麻姑长白莲。桑海山家仍岁月，壑舟人代几风烟。输君此日探奇赏，婚嫁宁终负此缘。
邓伯乔远还寄讯二首
作者：李孙宸
朝代：明

念尔频惊梦，欣逢返旧林。艰危身尚在，去住感何深。花鸟归人赋，渔樵倦客心。可能移雪棹，乘兴泛山阴。自得淩江信，经年断尺书。生涯那可问，浪迹竟何如。岁月潘郎鬓，风烟楚泽渔。山川修复阻，疑望涕盈袪。
邓伯乔远还寄讯二首·其一
作者：李孙宸
朝代：明

念尔频惊梦，欣逢返旧林。艰危身尚在，去住感何深。花鸟归人赋，渔樵倦客心。可能移雪棹，乘兴泛山阴。
邓伯乔远还寄讯二首·其二
作者：李孙宸
朝代：明

自得淩江信，经年断尺书。生涯那可问，浪迹竟何如。岁月潘郎鬓，风烟楚泽渔。山川修复阻，疑望涕盈袪。
邹县谒孟夫子
作者：李孙宸
朝代：明

邹峄城南二三里，土垣茅屋多倾圯。岿然丹垩庙貌存，云祀邾公孟夫子。夫子生当战国年，凋残圣绪已如线。砥柱澜回洙泗脉，分庭礼抗侯王前。提醒人心起大寐，直在鸡鸣夜气先。谁云五世泽旋改，绝学微言开万代。千秋遗像切瞻依，岩岩璧立风犹在。散步庭除重所思，森森桧柏影参差。修干昂霄枝复偃，谡谡清风晚更吹。奔涛似听风雷走，夭矫尽作虬龙姿。乔木由来称故国，鬼神呵护有如斯。君不见死士垄，犹胜生王头。贵贱枯荣总一邱，何物人间称不朽，宫墙宇宙共悠悠。又不见当日雪宫与齐囿，独乐何知民疾首。只今芳草尽离离，惟见牛羊牧竖走。夫子屈伸道合时，位是宾师身布衣。后车未厌传餐侈，滕馆从教窃屦疑。始知众人不识，道固委蛇。我来稽首亲瞻百世师，何必闻风想惠彝。
郑龙屿太守罢平乐郡归过五羊不及面晤有书见贻赋此寄答
作者：李孙宸
朝代：明

专城高誉起清湘，百粤阴连万树棠。政就共传堪下凤，书来忽讶过骑羊。千秋国事悬肝胆，三叹斯人去庙廊。莫道东山归卧稳，苍生今日正相望。
郭朝谔给谏以建言谪江右幕官诗以讯之
作者：李孙宸
朝代：明

闻上兰台疏，危言批颔鳞。官宁甘廓落，道岂混风尘。量谪君恩重，还家客思新。江湖逾恋阙，伫待拜徵纶。
郭菽子北上过白门见访
作者：李孙宸
朝代：明

三仕犹堪寄白门，千秋吏隐意谁论。熟官久已违清署，上客还能共绿尊。漫向词林矜翰藻，且缘桑梓话乡园。看君双翼垂天起，肯为萍飘断旅魂。
都门立秋
作者：李孙宸
朝代：明

入秋随一日，应候到秋风。日月双飞鸟，乾坤一转蓬。凉飔彫蕙草，清露落梧桐。惆怅乡园梦，迢迢隔楚枫。客久偏怜节，天涯又见秋。宦情仍卤莽，岁月袛优游。露下蝉吟苦，风前燕语愁。西山朝气爽，应许马曹收。□□□□□，徵调自年年。闻道榆关上，防秋事杳然。征衣经岁隔，鼓角得寒先。无事听鸡起，谁能稳夜眠。使节经三夏，淹留秋已生。身怜羁薄禄，心愧请长缨。此夜关山月，何人怅望情。鬓蓬搔已短，不待晓霜惊。
都门立秋·其一
作者：李孙宸
朝代：明

入秋随一日，应候到秋风。日月双飞鸟，乾坤一转蓬。凉飔彫蕙草，清露落梧桐。惆怅乡园梦，迢迢隔楚枫。
都门立秋·其三
作者：李孙宸
朝代：明

□□□□□，徵调自年年。闻道榆关上，防秋事杳然。征衣经岁隔，鼓角得寒先。无事听鸡起，谁能稳夜眠。
都门立秋·其二
作者：李孙宸
朝代：明

客久偏怜节，天涯又见秋。宦情仍卤莽，岁月袛优游。露下蝉吟苦，风前燕语愁。西山朝气爽，应许马曹收。
都门立秋·其四
作者：李孙宸
朝代：明

使节经三夏，淹留秋已生。身怜羁薄禄，心愧请长缨。此夜关山月，何人怅望情。鬓蓬搔已短，不待晓霜惊。
酴醾
作者：李孙宸
朝代：明

玉面檀心暗吐香，涂黄争妒汉宫妆。薰人欲醉浑无力，说甚琉璃杯未尝。
酹祖墓有感
作者：李孙宸
朝代：明

华表空传鹤驭归，墓前松柏已成围。当年手植人何在，肠断饥乌日暮飞。
采石登太白楼作
作者：李孙宸
朝代：明

牛渚山前采石矶，回波乱石相撑支。上开石壁烟霞岛，连峰相向势崄崎。我来欲访吾家老太白，天风飒飒吹我衣。白也天上长庚星，偶落人间留姓名。供奉金銮聊玩世，往往斗酒自沈冥。凭陵意气山岳折，浩荡胸怀河汉倾。一从挥手谢金阙，把酒山头问明月。千秋留此谪仙楼，馀韵流风未销歇。蛾眉亭碣没蓬蒿，两岸青山片月高。只见长江汩汩万里送寒涛，极目齐州瀛海渺忽如鸿毛。楼中之人去不复，楼外斜阳芳草绿。人生徒苦自结刺，弹丸不及流光速。奈何不饮，日为浮利浮名成龌龊。松簧似奏清平曲，长夜岂照金莲烛。不知何人与公沽酒共夜台，白杨萧萧野花开。空馀文章千古云汉共昭回，使我今日徘徊瞻眺彷公跨鹤乘云欲下来。公乎公乎，何不跨鹤乘云遂下来。
采莲曲
作者：李孙宸
朝代：明

中流惊散紫鸳鸯，花比朱颜叶比裳。为君艳歌君莫忘。君莫忘，山复河。江南弄，采莲歌。
重游峡山留题示朱惟四
作者：李孙宸
朝代：明

峡出空江系客舟，重来风物阅三秋。青山纵解故人识，白日谁堪大药留。寺以飞来云不散，地从得主胜如幽。报君志乘惭玄晏，彩笔宁忘此日酬。
重游瑞虞龙友别业
作者：李孙宸
朝代：明

十年一俯仰，兹地复同游。偃蹇怜生事，萧条感素秋。新霜凋蕙草，寒雨散江鸥。但惬丘中赏，宁悲白日流。
重过姚约如是庵赏菊
作者：李孙宸
朝代：明

初秋下榻留风雨，餐菊重来秋杪时。岁月已拚杯底过，芳菲犹喜眼中私。繁英不用编篱护，密叶从教傍砌披。自是秋光无早晚，还寻蓬径问花期。
重阳兖州道中
作者：李孙宸
朝代：明

小雨寒生九月天，客裳沾洒思翛然。秋于行路偏逢好，赋儗登高何处传。荷芰霜残犹浥露，柳条冬近暂为烟。不知三径荒芜后，尚有黄花几朵妍。
重阳贻韩孟郁
作者：李孙宸
朝代：明

重阳几度罢登高，此日楼头望转劳。万里独挥羁客泪，八年三见抱弓号。愁看塞雁横烟戍，懒采篱花混野蒿。正忆悲秋词赋客，肯因摇落废持螯。
野泊
作者：李孙宸
朝代：明

小泊西凉岸，相携上翠微。天长人独立，江阔雁孤飞。世路悲戎马，乡心阻钓矶。故园春酒熟，应亦望予归。
金凤花
作者：李孙宸
朝代：明

金吐钗头缕粟微，九苞五彩竞光辉。移根莫傍梧桐植，恐向朝阳结队飞。
金台行
作者：李孙宸
朝代：明

广阳城东古燕都，春风吹绿乱平芜。山河灵气有迁换，万年定鼎见雄图。大漠天高风雨暗，胜迹前朝未可呼。昔日燕昭好贤士，黄金筑台从隗始。碣石谈天事有无，能使君王勤拥彗。乐生一鼓下齐城，故鼎大吕入燕庭。誓屠莒墨酬恩遇，骑劫何来代绾兵。飞书恨绝聊城矢，千载虚悬下士名。黄金已没骏骨朽，汉晋茫茫岁月久。扶舆有待閟精灵，代历金元豺虎吼。皇家开运应中天，明良际遇信无前。八弦顿掩三驱网，何用黄金招儶贤。麒麟钟鼎人应有，斗大黄金系于肘。千里骅骝会致身，台中之人今在否。
金陵归思漫成百韵
作者：李孙宸
朝代：明

俯仰笑寥廓，蹉跎感岁年。浪游今倦矣，缅想昔依然。涨海重溟外，驼山数亩廛。先人遗素业，生计剩青毡。负笈三城社，论文五穗边。交亲多慷慨，文酒得周旋。台上回金勒，花前拾翠钿。姓名埋市井，歌舞出鞦韆。有客尊常满，无营磬屡悬。彩毫从汩没，侧注漫拘挛。射策收仍罢，焚舟计转坚。未酬三釜愿，俄及百忧煎。世事支床失，雄心枕块捐。馀生存视息，大业久迍邅。岂复谋衣食，终难谢椠铅。谬承辟选诏，旋泛孝廉船。翡翠初来粤，黄金遂市燕。连城誇十五，奏牍诧三千。王气瞻宫阙，鸿图陋涧瀍。北门叨选士，中秘更抽玄。缓步铜龙署，高谈碣石天。笔花飞锦绮，文彩吐蜿蜓。待诏时催草，承恩间赐莲。阳春矜白雪，清庙奏朱弦。霄汉身能致，烟霞疾未痊。主恩宽药里，马鬣扫松阡。寂寞蓬蒿径，荒芜下噀田。禄微耕未代，心远地逾偏。凿沼鱼瀺灂，开林草郁芊。岁时过父老，伏腊话姻㜕。霞岛桡从泛，罗浮屐屡穿。灶寻葛令迹，偈悟慧师禅。采药供餐饵，留题遍劖镌。尘心顿濯濯，飙驭欲翩翩。色借观涛起，怀翻恋阙牵。莺花蓟北望，猿鹤草堂悁。吴越随游涉，江湖信溯沿。武林花澹澹，茂苑柳娟娟。幽思邮程缓，纡途岁月愆。鹓行方问侣，龙驭再升軿。泪与遗弓堕，人同丧考㾓。重明新出震，万物睹乘乾。玉帛冠裳集，金鸡诏命宣。凤仪开景运，河瑞兆清涟。共喜屯膏沛，还看泰茹连。赐环旌戆直，搜逸遍陬？。边羽振飞鹭，峨冠列珥蝉。礼闱分较士，皇路广登贤。剖璞期收玉，然犀易照渊。骨多千里骏，鉴拟九方歅。虎观春风启，鸡筹晓漏传。两朝徵实录，内制代宸篇。禁地容开局，时髦预比肩。常分法厨粟，亦割大官鲜。快睹丰亨盛，时防鼎趾颠。绸缪疏户牖，氛祲动戈鋋。辽左围方急，西川祸更延。军符十道出，烽燧九边然。输挽闾阎竭，膏脂郡邑脧。逃臣轻国法，悍卒挟金钱。风鹤皆成敌，旄倪谁为怜。蚊微山岂负，禽小海思填。廊庙髀徒拊，干城略孰专。无繇纡国难，空愧备词员。欲上千秋鉴，先驰四牡駽。羊肠轻叱驭，鸟道仰飞鸢。击楫心逾壮，听鸡舞独先。藩屏封典重，带砺本支绵。赋雪实游满，趋风车骑阗。曳裾疏礼数，授简喜翩翾。役以皇华竣，程宽昼锦还。但濡马六辔，遑惜足重趼。返棹回阳月，宁家寒食前。客心纷去住，时序忽流迁。丘壑情偏适，简书迫已遄。敢言于役瘁，重荷宠光殷。周道停征旆，桥门拥绛旃。宫墙瞻肃穆，桃李竞芳妍。铃铎传宵警，诗书伴昼眠。化期收棫朴，材不乏楠楩。虎踞山形壮，龙蟠帝业全。远臣心自耿，拙宦僻相便。衰任逢歌凤，升宁兆献鳣。幽奇多搜历，竿牍懒板缘。术自疏经世，恩还录讲筵。诜诜承緌佩，袅袅近炉烟。微悃惭输曝，虚怀负转圜。仍辞丹禁席，重理白门鞭。礼乐彝夔旧，秩宗夙夜虔。江山还旧识，寮寀尽新铨。幸值皇威赫，欣闻虏骑跧。华夷通正朔，天地厌腥膻。疏散材何补，倡狂性不悛。何当恋簪绂，祇合老林泉。松竹开三径，云山访列仙。鹤台春寂寂，蒲涧水溅溅。石髓非难遇，朱霞或可搴。那能甘雉畜，且去学鸿骞。决计应须早，回头便堕缠。出门即有路，咫尺昆崙巅。
金陵归思漫成百韵
作者：李孙宸
朝代：明
体裁：古风

俯仰笑寥廓，蹉跎感岁年。浪游今倦矣，缅想昔依然。涨海重溟外，驼山数亩廛。先人遗素业，生计剩青毡。负笈三城社，论文五穗边。交亲多慷慨，文酒得周旋。台上回金勒，花前拾翠钿。姓名埋市井，歌舞出鞦韆。有客尊常满，无营磬屡悬。彩毫从汩没，侧注漫拘挛。射策收仍罢，焚舟计转坚。未酬三釜愿，俄及百忧煎。世事支床失，雄心枕块捐。馀生存视息，大业久迍邅。岂复谋衣食，终难谢椠铅。谬承辟选诏，旋泛孝廉船。翡翠初来粤，黄金遂市燕。连城誇十五，奏牍诧三千。王气瞻宫阙，鸿图陋涧瀍。北门叨选士，中秘更抽玄。缓步铜龙署，高谈碣石天。笔花飞锦绮，文彩吐蜿蜓。待诏时催草，承恩间赐莲。阳春矜白雪，清庙奏朱弦。霄汉身能致，烟霞疾未痊。主恩宽药里，马鬣扫松阡。寂寞蓬蒿径，荒芜下噀田。禄微耕未代，心远地逾偏。凿沼鱼瀺灂，开林草郁芊。岁时过父老，伏腊话姻连。霞岛桡从泛，罗浮屐屡穿。灶寻葛令迹，偈悟慧师禅。采药供餐饵，留题遍劖镌。尘心顿濯濯，飙驭欲翩翩。色借观涛起，怀翻恋阙牵。莺花蓟北望，猿鹤草堂悁。吴越随游涉，江湖信溯沿。武林花澹澹，茂苑柳娟娟。幽思邮程缓，纡途岁月愆。鹓行方问侣，龙驭再升軿。泪与遗弓堕，人同丧考㾓。重明新出震，万物睹乘乾。玉帛冠裳集，金鸡诏命宣。凤仪开景运，河瑞兆清涟。共喜屯膏沛，还看泰茹连。赐环旌戆直，搜逸遍陬�。边羽振飞鹭，峨冠列珥蝉。礼闱分较士，皇路广登贤。剖璞期收玉，然犀易照渊。骨多千里骏，鉴拟九方歅。虎观春风启，鸡筹晓漏传。两朝徵实录，内制代宸篇。禁地容开局，时髦预比肩。常分法厨粟，亦割大官鲜。快睹丰亨盛，时防鼎趾颠。绸缪疏户牖，氛祲动戈鋋。辽左围方急，西川祸更延。军符十道出，烽燧九边然。输挽闾阎竭，膏脂郡邑脧。逃臣轻国法，悍卒挟金钱。风鹤皆成敌，旄倪谁为怜。蚊微山岂负，禽小海思填。廊庙髀徒拊，干城略孰专。无繇纡国难，空愧备词员。欲上千秋鉴，先驰四牡駽。羊肠轻叱驭，鸟道仰飞鸢。击楫心逾壮，听鸡舞独先。藩屏封典重，带砺本支绵。赋雪实游满，趋风车骑阗。曳裾疏礼数，授简喜翩翾。役以皇华竣，程宽昼锦还。但濡马六辔，遑惜足重趼。返棹回阳月，宁家寒食前。客心纷去住，时序忽流迁。丘壑情偏适，简书迫已遄。敢言于役瘁，重荷宠光殷。周道停征旆，桥门拥绛旃。宫墙瞻肃穆，桃李竞芳妍。铃铎传宵警，诗书伴昼眠。化期收棫朴，材不乏楠楩。虎踞山形壮，龙蟠帝业全。远臣心自耿，拙宦僻相便。衰任逢歌凤，升宁兆献鳣。幽奇多搜历，竿牍懒板缘。术自疏经世，恩还录讲筵。诜诜承緌佩，袅袅近炉烟。微悃惭输曝，虚怀负转圜。仍辞丹禁席，重理白门鞭。礼乐彝夔旧，秩宗夙夜虔。江山还旧识，寮寀尽新铨。幸值皇威赫，欣闻虏骑跧。华夷通正朔，天地厌腥膻。疏散材何补，倡狂性不悛。何当恋簪绂，祇合老林泉。松竹开三径，云山访列仙。鹤台春寂寂，蒲涧水溅溅。石髓非难遇，朱霞或可搴。那能甘雉畜，且去学鸿骞。决计应须早，回头便堕缠。出门即有路，咫尺昆崙巅。
长安道
作者：李孙宸
朝代：明

雄图号天府，甲乙起楼台。落日飞轩映，朝霞绣箔开。斗鸡新丰罢，校猎渭桥回。相逢狭斜路，喧喧驺御催。
长歌行
作者：李孙宸
朝代：明

浥浥薤上露，朝朝望日零。园林有百卉，当春敷其荣。秋气日夕至，蟋蟀床下鸣。繁华有衰谢，严霜皓以盈。黄河以东注，白日以西倾。去去理无返，少壮何能恒。所愿逮良辰，勉竖功与名。无为空迟暮，叹羡彼后生。
长至先日斋居
作者：李孙宸
朝代：明

雍署尘嚣隔，斋头意颇真。最怜山色近，兼与圣宫邻。庭静喧林鸟，官閒少吏人。朝来风物好，遥望物华新。
长至后一日伍家珍伍国开见过
作者：李孙宸
朝代：明

萧瑟残年自掩扉，可堪节候与心违。因逢梅树园边客，始觉阳春坐上归。贫病故人还共狎，交疏时俗任相非。藜羹且醉寒宵酒，莫待他时剡雪飞。
閒居二首
作者：李孙宸
朝代：明

野老山癯近作邻，为围聊自辟荆榛。疏林乱竹有谁主，白石清泉未是贫。梦里清华都断绝，病来朋旧几交亲。草玄自得閒居乐，不用书门怪世人。任说地偏自远心，何如高寄此园林。云光近水间舒卷，山色开帘任浅深。留客清宵还握麈，临书长日展来禽。从经世味吾都苦，不为忘机学汉阴。
閒居二首·其一
作者：李孙宸
朝代：明

野老山癯近作邻，为围聊自辟荆榛。疏林乱竹有谁主，白石清泉未是贫。梦里清华都断绝，病来朋旧几交亲。草玄自得閒居乐，不用书门怪世人。
閒居二首·其二
作者：李孙宸
朝代：明

任说地偏自远心，何如高寄此园林。云光近水间舒卷，山色开帘任浅深。留客清宵还握麈，临书长日展来禽。从经世味吾都苦，不为忘机学汉阴。
閒居六绝
作者：李孙宸
朝代：明

新营半亩寄林邱，种竹移花事事幽。差可旧游寻酒伴，知无骑马客相求。辟径还留蔓草肥，野人原自惜芳菲。焚香小怪儿童懒，高枕从他过客稀。午风初指睡初醒，酒伴相寻到水亭。既醉不教乘月去，新蝉偏爱与君听。方沼潜通地肺开，新潮朝暮去还回。瀑流况接前山近，一夜飞泉滚滚来。斗酒閒携问绿阴，黄鹂树树送清音。饶他鼓吹诗肠得，懒慢无心学苦吟。穷身受享偏宜少，懒性经营岂得多。负郭何须盈二顷，三餐但足不知他。
閒居六绝·其一
作者：李孙宸
朝代：明

新营半亩寄林邱，种竹移花事事幽。差可旧游寻酒伴，知无骑马客相求。
閒居六绝·其三
作者：李孙宸
朝代：明

午风初指睡初醒，酒伴相寻到水亭。既醉不教乘月去，新蝉偏爱与君听。
閒居六绝·其二
作者：李孙宸
朝代：明

辟径还留蔓草肥，野人原自惜芳菲。焚香小怪儿童懒，高枕从他过客稀。
閒居六绝·其五
作者：李孙宸
朝代：明

斗酒閒携问绿阴，黄鹂树树送清音。饶他鼓吹诗肠得，懒慢无心学苦吟。
閒居六绝·其六
作者：李孙宸
朝代：明

穷身受享偏宜少，懒性经营岂得多。负郭何须盈二顷，三餐但足不知他。
閒居六绝·其四
作者：李孙宸
朝代：明

方沼潜通地肺开，新潮朝暮去还回。瀑流况接前山近，一夜飞泉滚滚来。
门有万里客
作者：李孙宸
朝代：明

门有万里客，风尘何苦颜。执手前致问，果得心所欢。含词未及吐，慷慨先长叹。自离江南土，十载走长安。复当从此别，故乡何日还。
问道出黄龙洞
作者：李孙宸
朝代：明

罢饭辞仙洞，下山日未中。浓烟晴渐减，远树望成空。认瀑涧多似，扪萝径忽通。但随樵采往，何用畏途穷。
闰三月同俞子奭诸子游驼山晚归
作者：李孙宸
朝代：明

自是东皇爱暮春，不教九十尽芳晨。看花偶逐同心侣，问竹因逢把臂人。黄鸟隔林啼尚涩，青山濯雨黛逾新。春风莫讶归途晚，赢得诗情共醉论。
闰九月朔同集欧子建半竹亭
作者：李孙宸
朝代：明

秋好重留闰，相期过绿阴。傍檐容坐密，看竹引杯深。浪谑知狂态，高谈见素心。为怜佳会少，下榻更披襟。
闻毛康侯何洁卿何龙友下第寄怀
作者：李孙宸
朝代：明

淩云虚道动君王，病渴相如复在粱。眉黛未能容淡扫，市门纷自倚红妆。正怜归雁音书渺，犹忆思鲈客计忙。一任道傍多按剑，握中无恙是珠光。
闻锦州报捷识喜
作者：李孙宸
朝代：明

羽书又复棘关门，一日三驰动至尊。壁垒乍新牙帐色，□□旋遁旄头魂。西□款议真无赖，关内雄兵枉自屯。自是书生偏报主，登坛宿将总空言。东临□海望扶桑，□□□□□□□。赖有孤臣揖顶踵，遂令危垒矻金汤。牛椎幕府军初壮，乌落城头敌夜亡。知尔论功辞上赏，旄头直儗落欃枪。伤心旧事弃全辽，风鹤惊魂未可招。总为逃臣轻国法，虚令□□□□□。丸坭已见封函谷，铜柱行看立汉标。从此银河兵甲洗，忠良天遣翊清朝。
闻锦州报捷识喜·其一
作者：李孙宸
朝代：明

羽书又复棘关门，一日三驰动至尊。壁垒乍新牙帐色，□□旋遁旄头魂。西□款议真无赖，关内雄兵枉自屯。自是书生偏报主，登坛宿将总空言。
闻锦州报捷识喜·其三
作者：李孙宸
朝代：明

伤心旧事弃全辽，风鹤惊魂未可招。总为逃臣轻国法，虚令□□□□□。丸坭已见封函谷，铜柱行看立汉标。从此银河兵甲洗，忠良天遣翊清朝。
闻锦州报捷识喜·其二
作者：李孙宸
朝代：明

东临□海望扶桑，□□□□□□□。赖有孤臣揖顶踵，遂令危垒矻金汤。牛椎幕府军初壮，乌落城头敌夜亡。知尔论功辞上赏，旄头直儗落欃枪。
阅辽左边图
作者：李孙宸
朝代：明

边城万里开雄镇，百二关河拱帝京。牧马未容胡虏入，椎牛谁奋健儿情。天清瘴塞烽烟急，日落西山野戍横。正是圣明思颇牧，几人年少请长缨。
阊门竹枝词
作者：李孙宸
朝代：明

十五吴儿学弄潮，潮去潮来惯使篙。只为秦淮人不喜，非关风浪怕山高。鸦青袷子鹅黄衫，门外买花门内簪。风光非独侬为惜，归船两两又三三。谁家游冶紫骝缰，颇似狂夫旧骕骦。何事阊门朝暮过，又教侬误上楼望。千钱一箧买吴丝，摐锦桃花竞巧奇。辛苦不辞供杼轴，近来添索解官资。生来蟢子解穿罗，生来吴童解打歌。旧曲新腔随意变，枫桥日日画船过。昨夜阊门月晕重，今朝定有石尤风。我劝征帆好归去，风波且不到房栊。
阊门竹枝词·其一
作者：李孙宸
朝代：明

十五吴儿学弄潮，潮去潮来惯使篙。只为秦淮人不喜，非关风浪怕山高。
阊门竹枝词·其三
作者：李孙宸
朝代：明

谁家游冶紫骝缰，颇似狂夫旧骕骦。何事阊门朝暮过，又教侬误上楼望。
阊门竹枝词·其二
作者：李孙宸
朝代：明

鸦青袷子鹅黄衫，门外买花门内簪。风光非独侬为惜，归船两两又三三。
阊门竹枝词·其五
作者：李孙宸
朝代：明

生来蟢子解穿罗，生来吴童解打歌。旧曲新腔随意变，枫桥日日画船过。
阊门竹枝词·其六
作者：李孙宸
朝代：明

昨夜阊门月晕重，今朝定有石尤风。我劝征帆好归去，风波且不到房栊。
阊门竹枝词·其四
作者：李孙宸
朝代：明

千钱一箧买吴丝，摐锦桃花竞巧奇。辛苦不辞供杼轴，近来添索解官资。
阴雨久阻看梅因移一株植之斋头招何龙友同诸子过赏
作者：李孙宸
朝代：明

乡落论幽事，探梅酒每赊。雨天常负约，冰砌特移花。月下新妆淡，风前冷艳斜。扬州如有赋，应早过山家。
阻舟济上与李烟客步月
作者：李孙宸
朝代：明

迢递京华路，艰难济上程。每逢清月夜，宁忘故山情。独往知何日，同舟赖友生。登崖聊缓步，不觉漏三更。海月生遥浦，轮高望转微。最怜羁旅影，尚与弟兄依。照树惊乌绕，横江见练飞。故园千里外，何处赠清辉。
阻舟济上与李烟客步月·其一
作者：李孙宸
朝代：明

迢递京华路，艰难济上程。每逢清月夜，宁忘故山情。独往知何日，同舟赖友生。登崖聊缓步，不觉漏三更。
阻舟济上与李烟客步月·其二
作者：李孙宸
朝代：明

海月生遥浦，轮高望转微。最怜羁旅影，尚与弟兄依。照树惊乌绕，横江见练飞。故园千里外，何处赠清辉。
阻风南康何郡丞招游庐山白鹿洞
作者：李孙宸
朝代：明

丹梯万仞上虚无，几度经行入望孤。祇为风波淹画舫，翻便杖屦到蓬壶。云边欲采三珠树，涧底时逢九节蒲。不是使君心似水，可能踪迹混江湖。
阿耨池
作者：李孙宸
朝代：明

若怪师与龙，空寂相扣答。不闻远公石，点头听说法。
陆老师招同湛仲立酌流杯亭
作者：李孙宸
朝代：明

为政风流羡我师，閒同秋郭步凉飔。亭非玄草经还授，山近朱明景自奇。面面飞霞纷入酒，山山漱玉胜鸣丝。千秋沂水成孤赏，此日登临又一时。
陇头
作者：李孙宸
朝代：明

陇山久成客，行吟私自怜。春风不到处，冻雪动经年。交河饮羸马，峻阪绝飞鸢。四面流尘杂，乡关何处边。
陈子明同伍有开兄弟过宿眺霞楼重赋言别
作者：李孙宸
朝代：明

踟蹰临发驻行舟，握手还堪信宿留。未论平原欢十日，居然下榻见千秋。雄心共按青萍赠，末路人疑白璧投。击缺唾壶君莫笑，丈夫宁作别离愁。
陈子明托病谢客秋日同诸子过访
作者：李孙宸
朝代：明

清溪曲曲绕茅庐，客自栖真苦著书。乍可我乘剡曲舫，更堪谁过草玄居。凉秋未拟观涛赋，生计惟挥种秫锄。晚月在松天在水，林塘相对领清虚。
陈明卿自吴门见访诗以别之
作者：李孙宸
朝代：明

宦辙南来似梗浮，故人何意远相求。长江正望吴门练，九月先移剡雪舟。霜落枫林千里梦，夜凉鸿雁一天秋。干戈世路同增感，不独尊前有别愁。
陈督学转秩潮阳太参捧粤檄入贺赋赠
作者：李孙宸
朝代：明

文星岭外贯三台，为是呼嵩万里来。合浦采时珠在掌，燕山到日骏登台。陈诗别奏江南俗，献寿同沾湛露杯。咫尺新恩隆九列，无烦津吏候江隈。王气从瞻牛女墟，三年造士意何如。閒中几见收龙种，海上新传走鳄鱼。万国清秋来玉佩，九霄凉月集仙裾。知君献纳多金鉴，肯向淩云羡子虚。
陈督学转秩潮阳太参捧粤檄入贺赋赠·其一
作者：李孙宸
朝代：明

文星岭外贯三台，为是呼嵩万里来。合浦采时珠在掌，燕山到日骏登台。陈诗别奏江南俗，献寿同沾湛露杯。咫尺新恩隆九列，无烦津吏候江隈。
陈督学转秩潮阳太参捧粤檄入贺赋赠·其二
作者：李孙宸
朝代：明

王气从瞻牛女墟，三年造士意何如。閒中几见收龙种，海上新传走鳄鱼。万国清秋来玉佩，九霄凉月集仙裾。知君献纳多金鉴，肯向淩云羡子虚。
院署偶成
作者：李孙宸
朝代：明

松竹萧萧小院寒，傍檐霜雪向人残。阴阳岁暮催偏疾，乡国天涯望转难。岂有微才供楮墨，谬从中秘领衣冠。渐鸿于木终非地，何日冥冥纵羽翰。
除前五日与六馆诸君宴集请院
作者：李孙宸
朝代：明

南来薄宦叹居诸，忽漫流光逼岁除。槐市暂收间讲席，松轩旋扫集簪裾。寒销柏叶传杯暖，春入梅花带雪疏。最是圣恩隆学府，诸君应已兆鳣鱼。
除夕
作者：李孙宸
朝代：明

万里皇华使，君王予假归。差便宽岁月，多恐负恩辉。献节条风暖，辞寒腊意微。朝来四十九，曾否解知非。
除夕感怀和韩绪仲先生韵
作者：李孙宸
朝代：明

守岁孤吟坐寂寥，条风解冻未全消。八千道路归何日，四十年光逼此宵。休论作客踪难定，且喜看花兴不遥。柏叶倾残灯未烬，又随鹓鹭谒清朝。
除夕蕲州舟中
作者：李孙宸
朝代：明

二日舟行蕲水涯，又惊寒尽迫年华。春生近海销残雪，日映遥天带彩霞。鸳鹭已违金殿侣，弟兄相待故园花。欲酬节序还沽酒，且傍村烟系客槎。驿路风霜几度新，扁舟明日又逢春。三年京国归人梦，万里江湖倦客身。迟日莺花劳远望，春盘椒酒共谁亲。楚江渔父如相问，便好投簪共约纶。
除夕蕲州舟中·其一
作者：李孙宸
朝代：明

二日舟行蕲水涯，又惊寒尽迫年华。春生近海销残雪，日映遥天带彩霞。鸳鹭已违金殿侣，弟兄相待故园花。欲酬节序还沽酒，且傍村烟系客槎。
除夕蕲州舟中·其二
作者：李孙宸
朝代：明

驿路风霜几度新，扁舟明日又逢春。三年京国归人梦，万里江湖倦客身。迟日莺花劳远望，春盘椒酒共谁亲。楚江渔父如相问，便好投簪共约纶。
集光禄米仲诏古云斋遍赏所贮奇石
作者：李孙宸
朝代：明

家住清山未得归，烟云时向梦中飞。多君一室藏丘壑，置我双眸在翠微。掌上峰峦生变态，尊前谈笑发清机。当年涟水风流在，画舫书船可并依。
雉子斑
作者：李孙宸
朝代：明

雉子斑，同母生长草泽间。毛羽初成相比匹，我斑不如尔斑斑。须臾群飞戏江干，王孙见之择而弹。斑者先残。雉子惊飞去向其母言：母生我曷斑，速为我擢毛毁羽免受王孙弹。
雍署对雪
作者：李孙宸
朝代：明

今年冬暖久无雪，阳回又历小寒节。道傍差免叹无衣，奈可三农望三白。城头西夕布玄阴，同云漠漠天欲沈。帘外初闻声淅沥，阶前瞥见玉尘深。糁糁向晚声未息，琉璃上下天一色。枯林尽发瑶林枝，荒山亦剖荆山璧。辉腾万丈映崔嵬，中天照耀金茎台。羲和匿彩避青女，翩翩鹤驾羽人来。登楼一望金陵道，飞薨曲栏压欲倒。九衢三市没难寻，翠壁丹崖皆素缟。我不能学袁安僵卧洛阳里，又不能学东郭先生有上无下衣敝履。纵有诗情在灞桥，一官束缚屋子里。对兹六出散瑶华，呼童扫取煮松茶。且醉吴山新熟酒，不从庾岭忆梅花。
雨中张舒日招游北固山
作者：李孙宸
朝代：明

帆过京口路，停棹一跻扳。掩映江心寺，微茫云外山。烟汀鸥鸟浴，暮雨钓舟还。何事驱车客，劳劳不暂閒。名山宿有约，肯复思冲坭。兴为探奇鼓，尊兼话旧携。楼高吞海远，云密压天低。便醉山中酒，禅床好共栖。
雨中张舒日招游北固山·其一
作者：李孙宸
朝代：明

帆过京口路，停棹一跻扳。掩映江心寺，微茫云外山。烟汀鸥鸟浴，暮雨钓舟还。何事驱车客，劳劳不暂閒。
雨中张舒日招游北固山·其二
作者：李孙宸
朝代：明

名山宿有约，肯复思冲坭。兴为探奇鼓，尊兼话旧携。楼高吞海远，云密压天低。便醉山中酒，禅床好共栖。
雨后即事志喜贻姜仲讱太史
作者：李孙宸
朝代：明

岂应初夏已炎蒸，不哪骄阳暑气增。一雨乍倾银汉水，万家同洒玉壶冰。竹欢新沐移仍醉，柳醒三眠弱未胜。翻忆瀛洲虔祷客，清斋知破浊醪曾。
雨后泊小蓼滩见新月
作者：李孙宸
朝代：明

画舫初停小蓼滩，忽看新月挂林端。先生雨后空如洗，照向江心夜转寒。乡思正怜鸿影断，客怀联借酒杯宽。清歌此际无人和，长笛一声起钓竿。
雨雪曲
作者：李孙宸
朝代：明

绝域阳关道，阴云冻不飞。绕榆难辨色，傍垒暗生辉。同怀挟纩煖，犹想向阳晞。何日重围解，故园万里归。
雪竹
作者：李孙宸
朝代：明

爱尔便娟质，还堪共岁寒。湘妃珠积泪，云母玉为冠。直节淩寒易，清标傅粉难。王猷恋幽赏，曾否剡溪看。戛戛鸣残雨，漪漪傲晓阳。宋人失玉叶，梁苑有霓裳。扫月寒相映，淩烟黛罩光。他时郢客曲，应入凤萧长。
雪竹·其一
作者：李孙宸
朝代：明

爱尔便娟质，还堪共岁寒。湘妃珠积泪，云母玉为冠。直节淩寒易，清标傅粉难。王猷恋幽赏，曾否剡溪看。
雪竹·其二
作者：李孙宸
朝代：明

戛戛鸣残雨，漪漪傲晓阳。宋人失玉叶，梁苑有霓裳。扫月寒相映，淩烟黛罩光。他时郢客曲，应入凤萧长。
露坛
作者：李孙宸
朝代：明

夜夜坐瑶坛，朝朝吸沆瀣。有时礼列真，湿却霞绡佩。
青门祖帐
作者：李孙宸
朝代：明

丝纶十载代龙楼，万国安危掌上筹。剑履暂违仙仗月，菊松初问故山秋。歌来羽翮飞鸿鹤，恋向沧波狎白鸥。回首同心还魏丙，肯从圣世傲巢由。
韩孟郁李宾廷见过时予将解馆还山
作者：李孙宸
朝代：明

懒性疏逢世，襟期但汝论。壮心频说剑，凉夜且开尊。落木城头急，鸣虫竹下喧。所怜明发别，添烛续清言。莲社飘零后，过逢转自欢。幽期犹及菊，心赏惬如兰。短壁低残照，高城起暮寒。合离今日意，莫厌酒杯宽。
韩孟郁李宾廷见过时予将解馆还山·其一
作者：李孙宸
朝代：明

懒性疏逢世，襟期但汝论。壮心频说剑，凉夜且开尊。落木城头急，鸣虫竹下喧。所怜明发别，添烛续清言。
韩孟郁李宾廷见过时予将解馆还山·其二
作者：李孙宸
朝代：明

莲社飘零后，过逢转自欢。幽期犹及菊，心赏惬如兰。短壁低残照，高城起暮寒。合离今日意，莫厌酒杯宽。
韶石芙蓉驿舟中邂逅戴安仲旋别
作者：李孙宸
朝代：明

握手相看喜欲狂，旅怀聊得叙离觞。春风蘅杜萦游佩，落日芙蓉恋客装。侠气尚馀腰下锷，年华空讶鬓边霜。路岐共惜分飞去，犹自怜予万里长。
顾别驾以谤解官与诸子饯之归吴
作者：李孙宸
朝代：明

杨柳丝丝江水清，一尊送客怆离情。粤吟听似阳关调，吴曲翻馀子夜声。龙性久怜违浪迹，蛾眉一任妒时名。薜萝正喜还初服，知不重为泽畔行。
题兰砌图为陈仲慈
作者：李孙宸
朝代：明

雨露犹传奕叶光，谢庭楚泽竞芬芳。握来会起明光草，不向猗兰论国香。
题画
作者：李孙宸
朝代：明

芦汀沙渚杳难分，日与群鸥争白云。薄暮得鱼须买醉，姓名犹畏酒家闻。
飞泉洞
作者：李孙宸
朝代：明

瀑布泻千寻，响杂涛声壮。因风送五弦，人在黄虞上。
餐菊
作者：李孙宸
朝代：明

秋深严候早，百卉望霜零。挺此东篱花，灿灿抽芳荣。气为淩寒健，香以饮露清。开尊酬嘉宾，采采此日情。金光炫琥珀，芳馥沁心灵。昔闻甘谷水，饮者体能轻。亦有朱孺子，服之乘云升。幽香自吾媚，岂必慕长生。聊学楚骚人，日夕餐其英。时念柴桑下，悠然处士情。
饮何隐君西畴别业
作者：李孙宸
朝代：明

青梧翠竹绕回塘，别有风光在草堂。百亩无如沮溺稳，诸贤谁是阮稽狂。篱边菊蕊迟秋色，槛外山光到夕阳。遮莫尊前誇一石，如坭拚付酒人傍。
饮同年萧伯懋太史宅与刘韶也进士同集
作者：李孙宸
朝代：明

王程趍走未从容，欢会犹疑梦里逢。梁苑自怜疲四牡，螺川何意合双龙。谈高洗尽寒暄语，坐久听残远近钟。正好为君留十日，归怀无那促行踪。
馆五羊答伍长卿乡居月夜见怀之作
作者：李孙宸
朝代：明

秋月怀人夜，乡园共此时。难成羁枕梦，翻系屋梁思。照水心同皎，登楼望更驰。清辉不盈手，何以慰相贻。
香山寺
作者：李孙宸
朝代：明

山色青无尽，都来入此轩。观空天变幻，窥磴石飞翻。客爱跻登险，僧忘应对烦。绳床容小憩，清绝梦中魂。
马园步姜宗伯仲讱韵
作者：李孙宸
朝代：明

选胜名园远市咙，尘心多向坐来降。客谈半杂风敲竹，夜色初怜月到窗。始悟荣途皆苦海，谁知酒国是莲邦。徵诗公等俱陶谢，才尽空惭我类江。
驼山八景为伍国开赋 其一 竹间亭
作者：李孙宸
朝代：明

伐竹结小亭，还在竹林下。倘有子猷来，清阴堪共把。
驼山八景为伍国开赋 其七 脩竹园
作者：李孙宸
朝代：明

野竹非种生，天与幽人地。无人共入林，吾但把君臂。
驼山八景为伍国开赋 其三 梅园
作者：李孙宸
朝代：明

一年梅一度，花时可再旬。若无清夜赏，输却一旬春。
驼山八景为伍国开赋 其二 醉石
作者：李孙宸
朝代：明

兹石不解饮，偏饶饮者意。若遇独醒人，应无其坐地。
驼山八景为伍国开赋 其五 临云馆
作者：李孙宸
朝代：明

结庐仍人境，何事白云深。主人耽翰墨，郁起在空林。
驼山八景为伍国开赋 其八 清吹台
作者：李孙宸
朝代：明

百尺淩空台，八荒供览眺。谁知鸾凤音，只是孙登啸。
驼山八景为伍国开赋 其六 药洲
作者：李孙宸
朝代：明

灵药满芳洲，丛生不用植。最好武陵人，采采供服食。
驼山八景为伍国开赋 其四 紫芝别墅
作者：李孙宸
朝代：明

山园十亩馀，时见金光起。自有茹芝人，不用招黄绮。
驼山八景为伍国开赋·竹间亭
作者：李孙宸
朝代：明

伐竹结小亭，还在竹林下。倘有子猷来，清阴堪共把。兹石不解饮，偏饶饮者意。若遇独醒人，应无其坐地。一年梅一度，花时可再旬。若无清夜赏，输却一旬春。山园十亩馀，时见金光起。自有茹芝人，不用招黄绮。结庐仍人境，何事白云深。主人耽翰墨，郁起在空林。灵药满芳洲，丛生不用植。最好武陵人，采采供服食。野竹非种生，天与幽人地。无人共入林，吾但把君臂。百尺淩空台，八荒供览眺。谁知鸾凤音，只是孙登啸。
驼山冷翠亭为伍国开赋
作者：李孙宸
朝代：明

虚亭遥上翠微边，水石周遭地自偏。倚剑群峰来雪色，落霞环翠到窗前。薜萝豫长他年服，松竹初开小有天。便可容吾高枕得，与君聊结避人缘。落霞山下结茆庐，疏散真宜避世居。槛外疏篁新护植，阶前荒蔓颇芟除。问奇过客频携酒，闭户閒人但著书。赋就淮南丛桂句，小山招隐意何如。萧森别似武陵源，竹叶桃花古洞门。避俗未论秦氏隐，逃虚聊隔世人喧。白云过户时留润，碧沼浇畦渐耗痕。一事无营心即水，翛然宁复碍乾坤。倚剑峰头乱石蹲，烟霞半入野人村。荒榛久待吾曹辟，丘壑应怜尔道尊。鸟篆閒扪萝径识，松涛时向石床翻。只今且说高阳会，白雪留他异代论。江村何必异蓬莱，竹里疏棂面面开。雨后花光疑幻出，峰前山势欲飞来。眠高自稳青萝石，眺远频呼浊酒杯。草就太玄嘲懒解，汉庭谁识子云才。
驼山冷翠亭为伍国开赋·其一
作者：李孙宸
朝代：明

虚亭遥上翠微边，水石周遭地自偏。倚剑群峰来雪色，落霞环翠到窗前。薜萝豫长他年服，松竹初开小有天。便可容吾高枕得，与君聊结避人缘。
驼山冷翠亭为伍国开赋·其三
作者：李孙宸
朝代：明

萧森别似武陵源，竹叶桃花古洞门。避俗未论秦氏隐，逃虚聊隔世人喧。白云过户时留润，碧沼浇畦渐耗痕。一事无营心即水，翛然宁复碍乾坤。
驼山冷翠亭为伍国开赋·其二
作者：李孙宸
朝代：明

落霞山下结茆庐，疏散真宜避世居。槛外疏篁新护植，阶前荒蔓颇芟除。问奇过客频携酒，闭户閒人但著书。赋就淮南丛桂句，小山招隐意何如。
驼山冷翠亭为伍国开赋·其五
作者：李孙宸
朝代：明

江村何必异蓬莱，竹里疏棂面面开。雨后花光疑幻出，峰前山势欲飞来。眠高自稳青萝石，眺远频呼浊酒杯。草就太玄嘲懒解，汉庭谁识子云才。
驼山冷翠亭为伍国开赋·其四
作者：李孙宸
朝代：明

倚剑峰头乱石蹲，烟霞半入野人村。荒榛久待吾曹辟，丘壑应怜尔道尊。鸟篆閒扪萝径识，松涛时向石床翻。只今且说高阳会，白雪留他异代论。
驼山寻梅重别俞氏兄弟
作者：李孙宸
朝代：明

岁有梅花候，今年开独迟。长林犹带叶，冷蕊未盈枝。日暖蜂犹趁，林深鸟屡窥。归人不可住，攀折有馀思。
驾海仙坛
作者：李孙宸
朝代：明

环海丹邱镇上头，七闽佳气望中收。蜃楼晴挟千峰出，鳌柱雄争万壑流。鞭石欲看天际日，乘槎应趁海门秋。白云东去三山近，矫首骖鸾事可求。
骑牛石
作者：李孙宸
朝代：明

往闻化石羊，今见骑牛石。日暮牛羊来，定是神仙客。
高柳新蝉
作者：李孙宸
朝代：明

柳变园林拂暖丝，新蝉初咽最高枝。寻条未定吟风处，翳叶宁妨饮露时。摇扬乍飘宫里鬓，凄清如恋画前眉。豫怜朔吹惊寒后，撩乱章台竞噪迟。
鳌顶云峰
作者：李孙宸
朝代：明

君不闻渤海之东几万里，大壑之下深无底。五山上下随波摇，巨鳌戴之始列峙。龙伯大人太无聊，举足一钓连六鳌。六鳌移住关山下，擎出仙山万仞高。仙山万仞表灵胜，峰峦奇绝非人境。丹炉一秘几千秋，时出白云相掩映。中有仙人学驻颜，曾为云云施人寰。鳌柱大明擎日月，功成拂衣归故山。只今秋风渐长秋山蕨，丹枫白云几起忽。西母时传周穆谣，居人但解自怡悦。白云岁岁自鳌峰，圣朝何用侈登封。老相未教云卧稳，更看风雨促从龙。
鸡鸣歌
作者：李孙宸
朝代：明

海日欲吐东方熹，帘栊未曙晨鸡知。严更罢报停虱箭，晨飔飒飒夜色微。宫殿初传鱼钥来，万户千门次第开。
鹪鹩园十七绝为黄与东赋 其一 八桂堂
作者：李孙宸
朝代：明

桂树植前檐，芳香满林薄。月夜随风飘，疑自广寒落。
鹪鹩园十七绝为黄与东赋 其七 北窗
作者：李孙宸
朝代：明

何以高吾枕，北窗扬晚飔。莫将周蝶辨，虚拟上皇时。
鹪鹩园十七绝为黄与东赋 其三 凭虚阁
作者：李孙宸
朝代：明

高阁倚层霄，罡风飒灵籁。耸身阅空虚，空虚原不坏。
鹪鹩园十七绝为黄与东赋 其九 抱瓮处
作者：李孙宸
朝代：明

圃曲畦亦纡，抱瓮劳往返。可以全吾拙，无乃妨吾懒。
鹪鹩园十七绝为黄与东赋 其二 白云楼
作者：李孙宸
朝代：明

结楼依东城，楼高淩睥睨。吾欲览大荒，浮云莽不止。
鹪鹩园十七绝为黄与东赋 其五 襭芳台
作者：李孙宸
朝代：明

吾读楚骚词，纫兰还结茝。何似坐兹亭，长与芳菲对。
鹪鹩园十七绝为黄与东赋 其八 竹径
作者：李孙宸
朝代：明

种竹密成丛，三径失长夏。俗客应不来，清阴在吾把。
鹪鹩园十七绝为黄与东赋 其六 洗砚池
作者：李孙宸
朝代：明

方池浅且清，游鱼皆可数。时时衔墨花，吹作长空雾。
鹪鹩园十七绝为黄与东赋 其十 学圃
作者：李孙宸
朝代：明

朝朝荷短锸，为圃亦徒劳。一夜春霖足，药苗长已高。
鹪鹩园十七绝为黄与东赋 其十一 棕榈
作者：李孙宸
朝代：明

手自植棕榈，叶叶如轮长。夜雨过横塘，凄寂送清响。
鹪鹩园十七绝为黄与东赋 其十七 橘
作者：李孙宸
朝代：明

朱实淩霜熟，金衣向日荣。无论千树贵，聊玩岁寒情。
鹪鹩园十七绝为黄与东赋 其十三 杨柳
作者：李孙宸
朝代：明

新栽杨柳树，近水欲成丝。春风容易歇，莫遣笛频吹。
鹪鹩园十七绝为黄与东赋 其十二 梧桐
作者：李孙宸
朝代：明

百尺龙门种，移栽叶未齐。月明风乱影，似下凤鸾栖。
鹪鹩园十七绝为黄与东赋 其十五 山茶
作者：李孙宸
朝代：明

叶厚偏淩雪，花深欲妒霞。何年巢白鹤，还此顶中砂。
鹪鹩园十七绝为黄与东赋 其十六 竹
作者：李孙宸
朝代：明

夹沼植琅玕，清风吾领略。入林懒著冠，何用折其箨。
鹪鹩园十七绝为黄与东赋 其十四 木芙蓉
作者：李孙宸
朝代：明

荷池芳乍歇，木末发秋光。莫讶名相袭，临风韵更长。
鹪鹩园十七绝为黄与东赋 其四 绣佛
作者：李孙宸
朝代：明

南海现水月，水月本无色。妙相结世因，还留居士室。
鹪鹩园十七绝为黄与东赋·八桂堂
作者：李孙宸
朝代：明

桂树植前檐，芳香满林薄。月夜随风飘，疑自广寒落。结楼依东城，楼高淩睥睨。吾欲览大荒，浮云莽不止。高阁倚层霄，罡风飒灵籁。耸身阅空虚，空虚原不坏。南海现水月，水月本无色。妙相结世因，还留居士室。吾读楚骚词，纫兰还结茝。何似坐兹亭，长与芳菲对。方池浅且清，游鱼皆可数。时时衔墨花，吹作长空雾。何以高吾枕，北窗扬晚飔。莫将周蝶辨，虚拟上皇时。种竹密成丛，三径失长夏。俗客应不来，清阴在吾把。圃曲畦亦纡，抱瓮劳往返。可以全吾拙，无乃妨吾懒。朝朝荷短锸，为圃亦徒劳。一夜春霖足，药苗长已高。手自植棕榈，叶叶如轮长。夜雨过横塘，凄寂送清响。百尺龙门种，移栽叶未齐。月明风乱影，似下凤鸾栖。新栽杨柳树，近水欲成丝。春风容易歇，莫遣笛频吹。荷池芳乍歇，木末发秋光。莫讶名相袭，临风韵更长。叶厚偏淩雪，花深欲妒霞。何年巢白鹤，还此顶中砂。夹沼植琅玕，清风吾领略。入林懒著冠，何用折其箨。朱实淩霜熟，金衣向日荣。无论千树贵，聊玩岁寒情。
黄宫谕樊水部同集小寓酌别谢大行册封崇府便道还里
作者：李孙宸
朝代：明

雨色娟娟媚火榴，虚堂无暑夏疑秋。会怜桑梓谈乡事，客有皇华赋远游。建节天中还望阙，停云岭外几登楼。王程计日遥相待，莫遣淮南桂树留。
黄逢一得请还粤同曾元鲁过宿话别
作者：李孙宸
朝代：明

己恨分携促，还能此夜亲。因谈乡国事，悔作宦游人。雁掠征帆度，花迎候馆新。都门明日道，去住各酸辛。萍梗真无定，天涯又一时。词人共清夜，归客况临岐。横被情偏洽，听鸡梦屡迟。话深天渐曙，谁忍听歌骊。
黄逢一得请还粤同曾元鲁过宿话别·其一
作者：李孙宸
朝代：明

己恨分携促，还能此夜亲。因谈乡国事，悔作宦游人。雁掠征帆度，花迎候馆新。都门明日道，去住各酸辛。
黄逢一得请还粤同曾元鲁过宿话别·其二
作者：李孙宸
朝代：明

萍梗真无定，天涯又一时。词人共清夜，归客况临岐。横被情偏洽，听鸡梦屡迟。话深天渐曙，谁忍听歌骊。
黄逢永黎君选陶遥光陈集生诸子携酒见过池亭用黄韵
作者：李孙宸
朝代：明

林塘借栖三径偏，故人相过夕阳前。亭小正宜客坐密，夜凉更喜山光连。戛戛竹风多作籁，摇摇荷露不成圆。怪杀汪汪黄叔度，苦将觞政代颓然。
黎君选陶子昭黄逢永春早过访旋附婚船遄归赋此寄之
作者：李孙宸
朝代：明

江乡久矣侍清词，况是风光子夜时。倒屣似迎春色至，回船真负剡溪期。人归苏岭闻鸾啸，箫傍秦楼听凤吹。春酒渐浓花渐好，重来同醉绿杨堤。
黎缜之见过
作者：李孙宸
朝代：明

冲炎劳见访，把臂竹林幽。岂是陈蕃榻，能令孺子留。解衣坐竹下，贳酒过墙头。欲儗逃喧去，风尘可自由。
黎缜之赵丕显丕振欧子建过馆赏紫菊
作者：李孙宸
朝代：明

雪月初移野径芳，还留秋色媚山堂。丹心晚带晴霞艳，密藿朝含宿雾香。违世共顷陶令酒，餐英宁学楚臣狂。江梅尚隔花时远，幽赏那能不尽觞。年华惟汝殿芳菲，岂有怜芳赏更违。病客独留荒径在，故人须醉白衣归。即看晕日香逾暖，况是淩霜叶未稀。一掇寒英心自远，肯辞潦倒负秋晖。
黎缜之赵丕显丕振欧子建过馆赏紫菊·其一
作者：李孙宸
朝代：明

雪月初移野径芳，还留秋色媚山堂。丹心晚带晴霞艳，密藿朝含宿雾香。违世共顷陶令酒，餐英宁学楚臣狂。江梅尚隔花时远，幽赏那能不尽觞。
黎缜之赵丕显丕振欧子建过馆赏紫菊·其二
作者：李孙宸
朝代：明

年华惟汝殿芳菲，岂有怜芳赏更违。病客独留荒径在，故人须醉白衣归。即看晕日香逾暖，况是淩霜叶未稀。一掇寒英心自远，肯辞潦倒负秋晖。
龙池社集分得阳韵
作者：李孙宸
朝代：明

入坐青山近，开尊属晚凉。偶来寻白社，因得醉高阳。露下侵江气，亭虚占月光。还应怜夜色，鼓枻溯沧浪。
龙潭瀑布
作者：李孙宸
朝代：明

黄蘖山高高压云，香炉矗天天氤氲。上接银河三千尺，澎湃奔流万壑分。潜通地轴昆崙底，惊醒龙湫龙卧起。洪涛一喷万灵从，散为浓雾遍囊中。春耕千里怜赤土，雨雾处处足三农。阴旸辘轳任舒卷，忽尔澄空天宇见。随云出岫木无心，乘风归山意更远。山灵开凿自天奇，雪窦泠泠镇日垂。青崖似激疏星落，阴洞疑连细雨飞。真人高卧山之麓，勋名撒手还初服。漱流枕石有馀閒，万里龙潭供濯足。洗耳何须傲颖箕，乘槎还欲访支机。仙源未遣跨龙去，圣代犹思载渭罴。
乌岭
作者：李孝则
朝代：明
体裁：古风

秋风黄叶落纷纷，主屹山高半没云。二十四桥呜咽水，一年三度客中闻。
兰
作者：李孟
朝代：明
体裁：七言律诗

年年五月长中庭，绿叶参差覆紫茎。自与脩篁同冷淡，不随凡卉共飘零。月移清影临书幌，风度幽香袭砚屏。赢得诗人吟不倦，一窗凉雨诵骚经。
听月楼
作者：李孟
朝代：明
体裁：七言律诗

莫论无声与有声，登楼一听便分明。素娥度曲凌风细，丹桂迎秋落子轻。玉兔不知霜捣就，冰轮原许斧修成。夜深坐对山河影，赢得窗前两耳清。
乌夜啼
作者：李孟璿
朝代：明

乌夜啼，向何处，哑哑绕妾庭前树。天涯迁客天应怜，乌亦有情啼不去。定知明日天恩到，天遣啼乌夜先报。乌兮乌兮从尔啼，尔知妾苦为妾悲。妾自促寒机，织锦制郎衣。衣成寄远道，愿郎衣著蒙恩早。郎衣锦，归有时，尔乌长宿庭前枝。
和孟昭春兴
作者：李孟璿
朝代：明

忆过蓬莱海上家，春风长日驻韶华。九天风度瑶池乐，五色云迷玉洞花。雷焕多情求宝剑，葛洪何处得丹砂。到来彷佛三千岁，梦落红尘隔紫霞。
坦然老人歌
作者：李孟璿
朝代：明

坦然老人真坦然，不求才行人间传。不赋蜀道难，懒和沧浪篇。送穷乞巧皆无言。坦然心地何所似，皎皎白日悬秋天。桑麻田，松菊园，乃在武林清溪边。傍溪茅屋只数椽，朝出耕，夕安眠。儿女嬉笑南窗前，皇天平平无党偏。坦然老人真坦然，我欲移家相近时周旋。
拟古
作者：李孟璿
朝代：明
体裁：古风

卞氏有美璞，采之荆山中。至宝不先剖，献君乃至公。玉人何嫌猜，三献两见刖。抱之发长号，泪尽继以血。宋人贵凡石，得之梧台东。周客视之笑，本与瓦甓同。忠言翻见恶，藏之愈深固。自誇天下珍，和璧安足睹。嗟哉优与劣，贱目岂能别。
明妃
作者：李孟璿
朝代：明

玉箸双垂出汉朝，边尘满骑路迢迢。琵琶曲尽肠应断，环佩魂归恨不消。沙起黑河风冽冽，云埋青冢草萧萧。黄昏独有荆门月，长向空村照寂寥。
春寒
作者：李孟璿
朝代：明
体裁：五言律诗

春事今还滞，寒愁故故生。风威披韭叶，雨色湛桐英。门径苔侵石，河堤水没柽。未捐乘胜屐，犹傍读书灯。
次韵艳体
作者：李孟璿
朝代：明

阆苑迢遥碧海深，青鸾飞断信沈沈。春深香冷销金帐，夜静声閒绿绮琴。殢雨游云频入梦，落花啼鸟总伤心。玉箫何处吹明月，目断关山不可寻。
清晖楼秋夕
作者：李孟璿
朝代：明
体裁：五言律诗

高阁轩窗静，遥城鼓角鸣。明河横夕影，烟树拥秋声。白苧因风度，清尊带月倾。寒螀吟砌下，恻恻不胜情。
燕
作者：李孟璿
朝代：明
体裁：七言绝句

秋去春来信有期，双双依旧啄芹泥。网罗不到营巢处，肯厌田家草屋低。
独漉篇
作者：李孟璿
朝代：明

独漉独漉愁人心，泥水没人浊且深。明月不可见，明珠那复寻。昨夜床头三尺铁，跃鞘时惊吼呜咽。父仇未报耻未雪，休论明珠与明月。群象不须断，蛟鳄不须剪。与仇戴天古所戒，独漉独漉君当勉。
金碧山水
作者：李孟璿
朝代：明
体裁：七言律诗

雨馀山色暖如春，人掩柴门卧夕曛。江上图书和月载，山中鸡犬隔云闻。东风瑶草香初满，流水桃花路不分。此处仙家浑不远，底须骑鹤访茅君。
题山水图
作者：李孟璿
朝代：明

大江之南多崇山，层峦叠嶂青回环。山中去天不盈尺，我昔与客尝跻攀。凌空直上最高顶，恍然身世非人境。蟠桃子熟近瑶池，船藕花开通玉井。下视群峰列四傍，苍松古木烟茫茫。琳宫梵宇互隐现，丹厓翠壁相辉煌。别来寻常形梦寐，忽见此园无乃是。浩歌寄谢山中人，目送飞鸿去千里。
题童居士云深处
作者：李孟璿
朝代：明
体裁：七言律诗

卷舒随处共无心，道者幽居似海深。万顷银涛连晓色，半岩苍雾锁秋阴。拥关不禁钟声出，护榻休嫌雨气侵。欲扫氤氲陪杖履，重来祗恐路难寻。
题金碧山水
作者：李孟璿
朝代：明

雨馀山色暖凝春，人掩柴门卧夕曛。江上图书和月载，山中鸡犬隔烟闻。东风瑶草香初满，流水桃花路不分。此处仙源知不远，底须骑鹤访茅君。
凌歊台
作者：李季衡
朝代：明
体裁：古风

凌歊高台壮南国，突兀干云天咫尺。晶帘半捲晓风寒，雕阑倒映秋江碧。台边轧轧金舆来，盈盈二八花颜开。英雄一去不复返，甍残栋委俱尘埃。蜀山雪消清似洗，岷江西来几千里。此日豪华安在哉，唯闻呜咽台前水。
戏马台
作者：李季衡
朝代：明
体裁：古风

八千子弟江东来，函关一叱强秦摧。还乡自比锦衣乐，横槊戏马登高台。一朝垓下狂图靡，楚歌四合兵尘起。阴陵失道叹天亡，尚骋馀威歼汉骑。拔山之力盖世雄，空馀草树生悲风。有舟不渡亦男子，挥剑直与骓同死。
钱塘怀古
作者：李季衡
朝代：明
体裁：七言律诗

大奸窃国正凭陵，河洛纷纷甲尚腥。无复汉光收故物，空馀周顗泣新亭。北来勍敌多如雨，南去诸孤散似星。俯仰不穷千古意，夕阳西下乱山青。
铜雀台
作者：李季衡
朝代：明
体裁：古风

魏家歌舞贮铜雀，井干凌空云渺漠。眉妩争誇翠黛浓，腰纤竞妒罗衣薄。秦筝赵瑟无时閒，炰凤烹龙顷刻间。绮苏映水月皎皎，朱帘捲雨花斑斑。一朝玉匣归尘土，从此高台罢歌舞。分香卖履属何人，魂断西陵泣寒雨。
宿秦郊铺
作者：李学
朝代：明
体裁：七言律诗

倦投山馆息征騑，笑掬清泉自浣衣。一鸟碧穿高汉破，閒花红衬瘦岩肥。雪融野渡增春涨，云掩荒村敛夕晖。扰扰征途来又去，到头谁定利名机。
冬至斋居
作者：李学一
朝代：明

玉署斋居入夜清，星河错落瑞烟横。圜丘将举明禋典，百辟同输夙戒情。律管葭灰知应候，芸窗梅干欲抽英。穷檐多少凋零恨，愿得阳和为发生。
冯太母贞节
作者：李学一
朝代：明

闻道冰霜节，千秋孰与京。共姜偕雅操，孟母绍芳声。岁晚松犹翠，秋清月愈明。恩光今有主，端足慰平生。
初入词林自述
作者：李学一
朝代：明

孔颜去既远，圣学多荆榛。嗟哉世儒生，空与糟粕亲。致主终无术，徒尔荣冠绅。鄙生怀壮志，愿言契道真。探讨虽已久，未能涉其津。值兹圣明世，南宫附跃鳞。更叨中秘选，陶镕帝泽新。峨峨同侪士，益友何纷缤。况复明师在，玄论日夕陈。敢不坚初服，永以答皇仁。入海期得珠，岂云徒效颦。
可度岭二首
作者：李学一
朝代：明

滇南历尽又黔中，鸟道依然入碧空。石磴磷磷芳藓渍，松林霭霭翠烟笼。山僧伐石修危路，野老诛茅葺旧宫。直到凌虚台上望，俨如身世在崆峒。驰驱终日度深山，何处人家翠霭间。鸡犬数声云外落，峰峦千叠屋前环。田园杂遝桑麻满，林木青苍鸟雀閒。疑是避秦人尚在，只今世远不知还。
可度岭二首·其一
作者：李学一
朝代：明

滇南历尽又黔中，鸟道依然入碧空。石磴磷磷芳藓渍，松林霭霭翠烟笼。山僧伐石修危路，野老诛茅葺旧宫。直到凌虚台上望，俨如身世在崆峒。
可度岭二首·其二
作者：李学一
朝代：明

驰驱终日度深山，何处人家翠霭间。鸡犬数声云外落，峰峦千叠屋前环。田园杂遝桑麻满，林木青苍鸟雀閒。疑是避秦人尚在，只今世远不知还。
同潘肖径避暑西新园次韵
作者：李学一
朝代：明

夏日苦炎暑，泛舟乘好风。西新清且胜，宛若憩瀛蓬。水脉千溪合，山光四望通。鸥閒兰渚上，鱼戏水云中。尘襟忽以静，佳兴渺难穷。贪赏归来晚，禅林起暮钟。
夏日同王太守潘秀才游西湖卜军门生祠道士留酌玄妙观桥上
作者：李学一
朝代：明

五月城西湖水平，祇因营筑到湖汀。舟移自觉凫鹥乱，风过时闻兰芷馨。司马勋劳思共报，太常钟鼎尚堪铭。蓬莱羽客携壶至，坐酌桥头酒易醒。
夏日游湖李文学有诗索答
作者：李学一
朝代：明

西湖新水与堤平，湖上群峰俨削成。兰棹泛时汀芷绿，芒鞋到处岸霞明。年华荏苒惭双鬓，夜景霏微对短檠。野老近来疏散甚，阳春白雪讵能赓。
太湖阻雨
作者：李学一
朝代：明

明蟾昨夜丽晴霄，暴雨今朝断玉桥。客子停车魂黯黯，家人绝粒兴萧萧。浴凫飞鹭浑相得，急雷浓云故自骄。谁信行踪难预拟，前程何处可逍遥。
寒蝇叹
作者：李学一
朝代：明

朔风一起吹胡雪，长安朱户寒威洌。堪叹青蝇当此晨，敛翼垂头何惙劣。忆昔炎蒸入户庭，呼群引类恣营营。白璧黄金遭点污，杯盂坫几餍馀腥。今日何为徒寂寞，堕床落叶见凋零。骥尾不可附，鹏翮安可攀。气候已变易，炎时难再还。因斯感叹多利子，趋炎附势宁知止。一旦冰山不足凭，丧身落魄皆如此。
寿李太母
作者：李学一
朝代：明

昼锦三秋候，慈亲喜寿康。华堂罗绮席，綵服献霞觞。宝婺常悬彩，蟠桃屡荐香。褒封有鸾诰，行见出明光。
怀叶龙塘
作者：李学一
朝代：明

夕拜台官朝上书，合阳气候却何如。殿中三尺贾生策，陇右孤云唐介居。秋日未闻秦塞雁，梅关正阻粤江鱼。思君此际肠真结，何地绸缪一慰予。
怀郭宝山都督
作者：李学一
朝代：明

昔别旌旗逾十年，山城豪兴更翩翩。金尊夜倒铜崖月，鼓吹朝□笔岭烟。太白才名今已远，令公德望尚依然。别来夜宿提溪上，无限相思细雨前。
恭祀永陵有述
作者：李学一
朝代：明

万国功成日，乘舆返帝乡。勋华留凤壤，冠剑寄龙藏。幽宅开天寿，雄关镇白洋。风云呈□气，陵寝瑞灵祥。一自鼎湖去，空馀帝子伤。玆来原上草，雨见露华瀼。丹诏脩时祀，词臣肃桂觞。仙坛秋日静，宝篆瑞辉扬。俎豆纷陈列，冠裳供祼将。梧山思帝舜，桐室忆成汤。恍惚神如在，凄其泪欲滂。更祈垂庇泽，宗社万年康。
恭祀永陵有述·其一
作者：李学一
朝代：明

万国功成日，乘舆返帝乡。勋华留凤壤，冠剑寄龙藏。幽宅开天寿，雄关镇白洋。风云呈□气，陵寝瑞灵祥。一自鼎湖去，空馀帝子伤。玆来原上草，雨见露华瀼。
恭祀永陵有述·其二
作者：李学一
朝代：明

丹诏脩时祀，词臣肃桂觞。仙坛秋日静，宝篆瑞辉扬。俎豆纷陈列，冠裳供祼将。梧山思帝舜，桐室忆成汤。恍惚神如在，凄其泪欲滂。更祈垂庇泽，宗社万年康。
提溪道中即事
作者：李学一
朝代：明

宦子驰驱多苦心，间关山路雨何淫。潺潺急溜千溪合，叠叠悬崖万壑阴。旅馆閒时猿狖啸，篮舆穿处瘴烟侵。羊肠鸟道堪回辔，镇日艰危感慨深。
提溪道中怀秦露坡年丈
作者：李学一
朝代：明

附骥当年识少游，燕台别后几经秋。山城且喜萍踪合，斗宿俄惊剑气浮。对酌黄花常佐酒，论交夜雨共登楼。何堪一别铜崖月，绿树青山障远眸。
查城道中
作者：李学一
朝代：明

几度关索岭，去天只数刃。过此意坦夷，讵知山愈峻。洞浏万壑深，群峰削如刃。倏忽入幽崖，须臾陟层嶙。林间猿狖啼，咫尺云迷轫。盘江多毒淫，蛮烟古来慎。跋涉每艰危，念之令心震。名与身孰亲，斯言良足信。行行欲何为，内顾惭双鬓。岂若学巢由，高举辞尧舜。
此日不再得
作者：李学一
朝代：明

白日没何速，川波逝不止。人生过隙驹，光阴□此靡。是以古圣贤，务学恒不已。鸡鸣起为善，寸阴惜流晷。孔父犹敏求，曾生日省己。矧我颛蒙资，可不希前轨。平地可为山，功从一篑始。驽马十驾勤，终见能千里。吾人有性真，贤圣原同此。灵台苟无欲，止水安能拟。从滋涵养深，前圣岂难企。学与不学分，圣愚犹倍蓰。勉哉贵及时，慎勿忘斯旨。岁月去已多，不学复何俟。
江鲁泉招饮郭西草堂
作者：李学一
朝代：明

胜地名园事事奇，池亭泉石自相宜。薰风入座兰香至，新月窥帘桂影移。更有澄江堪泛舸，愧无竹帛可题诗。为寻佳丽归来晚，莫怪荒郊客散迟。
游云岩寺
作者：李学一
朝代：明

夏日苦行役，息驾憩兹山。山中多白云，悠悠意自閒。俯聆涧底泉，潺潺鸣佩环。仰视林间鸟，好音时关关。山僧献新茗，一啜怡心颜。清梵度林来，人生乐翩翩。坐久万缘息，恍若非人间。遂欲乘白云，去去超尘寰。惜我无羽翰，白云不可攀。日暮景更幽，游车未忍还。
游华岳
作者：李学一
朝代：明

生平慕奇性，梦寐太华山。兹晨偶经过，驻马事跻攀。一径崎斜入，群峰嵂萃环。洞中新泉急，石上古苔斑。行行桃林境，复过沙罗湾。希夷有石室，蜕去永不还。遥望莲花峰，岧峣彩云间。白帝与玉女，窈绝非人寰。鸟飞无倦翮，猿登有愧颜。悬崖绝去日，穷探才所难。拄杖下山麓，回首眺玄关。多谢列仙人，相从未可閒。
游玉阳洞
作者：李学一
朝代：明

山郭寻幽历翠微，黔中乐事未曾稀。丹梯直接仙人阁，夕霭将沾客子衣。石几开樽看鸟过，云楼倚槛送斜晖。吏情自觉山林好，著屐凌空意欲飞。
游碧云洞
作者：李学一
朝代：明

连日山行苦山恶，时为登临出城郭。郭南有洞名碧云，巍峨嵂崒从天落。下马洞门忽敞开，飞泉万派穿幽壑。初疑水窦即龙门，继睹神功非禹凿。稍前窈暧若重关，再入琼宫复寥廓。天边一穴透明来，穹窿万象何炤焯。垂旒悬乳光陆离，翠霭丹崖森喷薄。石田粲粲如布棋，畎亩盈盈可种芝。神龙诡兽争腾跃，寿星卧佛相参差。胡人欲献西来宝，仙子将开海上卮。我亦平生好佳胜，眼中未见如此奇。徘徊日暮不能去，聊赋新诗一纪之。
潘肖径重过避暑西新次韵
作者：李学一
朝代：明

有客重相访，共乘湖上舟。桥阴好风集，恍惚如清秋。赋诗消永日，忘机对白鸥。聊为避暑计，讵知成胜游。客堪潘岳并，主愧谪仙俦。多少湖山景，樽前一览收。
灯市
作者：李学一
朝代：明

上元佳节春初转，灯市喧腾汉苑东。妙手谁能齐镂碧，巧思何处竞雕红。金龟彩凤风前见，蕊阙珠楼日下逢。白昼星辰惊错落，锦城笙鼓正冲融。九衢宝马香尘扰，十里珠帘丽色同。共说三阳开泰运，家家士女乐年丰。
玄妙观
作者：李学一
朝代：明

寻幽直到玄都境，羽士蹁跹倒屣迎。席设花间闻鹤唳，风来湖上见鸥轻。尘心每与江波静，仙诀应随药鼎生。借问蕊珠宫里客，丹砂九转几时成。狎鸥湖上正忘机，却叩玄关更振衣。云树离离尘世隔，雨花故故玉坛飞。候残灯火丹初熟，吹罢瑶笙鹤未归。安得红颜生羽翰，逍遥云路日相随。
玄妙观·其一
作者：李学一
朝代：明

寻幽直到玄都境，羽士蹁跹倒屣迎。席设花间闻鹤唳，风来湖上见鸥轻。尘心每与江波静，仙诀应随药鼎生。借问蕊珠宫里客，丹砂九转几时成。
玄妙观·其二
作者：李学一
朝代：明

狎鸥湖上正忘机，却叩玄关更振衣。云树离离尘世隔，雨花故故玉坛飞。候残灯火丹初熟，吹罢瑶笙鹤未归。安得红颜生羽翰，逍遥云路日相随。
盆菊吟
作者：李学一
朝代：明

人皆爱桃李，桃李竞春葩。朝花暮流水，零落令人嗟。岂若盆中菊，幽香未有涯。奇英含晓露，劲节傲霜华。对此意独深，孤芳日转加。谁云三径远，即此是陶家。
省垣夜与严春门掌科共酌
作者：李学一
朝代：明

春宵入席偶追陪，省署张灯共举杯。万户星辰花影静，九天闾阖漏声回。自惭薄劣清班滥，且喜唐虞泰运开。近侍汉廷谁最幸，共誇严助出群材。
秋日东山三司诸公雅集
作者：李学一
朝代：明

万仞山头一振衣，凌空楼阁自霏微。山间返照和烟至，槛外浮云带雨飞。古庙石坛仙蕨长，丹梯风露俗尘稀。攀跻兴尽扶藜下，赖有明珠照乘归。
秋日校士镇远
作者：李学一
朝代：明

振铎东来霜满林，遐陬干羽主恩深。诸生谁是穿杨手，千里余怀相马心。秋肃鹗鹍冲汉起，春浓桃李上林阴。华堂兀坐青山暮，独对黄花试一吟。
秋日送徐名卿秀才应试
作者：李学一
朝代：明

客从海上来，袖有双明珠。得自骊龙窟，精彩常不渝。问之将谁遗，云今有良图。君王遣使者，索宝穷海隅。怀此信已久，欲因献上都。余为长叹息，请君勿踟蹰。夜光世所珍，玆行必见孚。觏之人共赏，安有按剑徒。会看充御府，贵重拟璠玙。
答梁滨湖
作者：李学一
朝代：明

季子游秦日，相如困蜀年。敝裘人共笑，怀瑾我应怜。一旦风云合，崇朝事业鲜。黄金誇相印，负弩耀归鞯。穷达畴能测，荣枯那足喧。嗟哉梁伯子，允矣翰场贤。龟岭曾谈艺，鳄湖更对玄。文章惊斗灿，藻思类河悬。青紫斯同拾，声华拟并妍。谁知灵凤翼，偶屈九霄缘。豹隐君犹昔，鹏抟我幸先。岐途讵可怨，壮志自须坚。荆璞宁终弃，隋珠不久捐。愿言崇令德，金马待朝天。
红心驿喜雨
作者：李学一
朝代：明

为客多愁雨，其如农事何。沿途忧元旱，今日雨滂沱。绿野沾沾润，平沙漾漾波。但今田父喜，宁惜暂停轲。
翰直闻蝉
作者：李学一
朝代：明

西风摇落汉宫秋，玉署凉生景转幽。古树临窗迎晓露，鸣蝉流响度瀛洲。风前凄切和砧急，日暮悲吟动客愁。尘世利名徒白首，何人如尔更无求。
茹南谷招饮藏书阁
作者：李学一
朝代：明

高阁崔巍接上台，何当佳胜隐城隈。林深风送花香远，台峻□含灵气来。邺架总多槐市帙，玄经知有子云才。滇南野吏时偏暇，独得相从数举杯。
西湖水平病中赋
作者：李学一
朝代：明

湖水即今深几许，征夫伏枕思悠然。芳洲兰芷虚含馥，古刹云山空自妍。祛病日来惟药物，销愁时复有诗篇。何时得理湖中棹，得与羊求结社缘。
赠周东隐乡宾
作者：李学一
朝代：明

俗见羲皇古，民犹熙皞前。此间逢野叟，云是老莱仙。邀我烹鸡黍，开樽对芋田。依依桑柘密，疑入武陵天。
赠宝光上人
作者：李学一
朝代：明

有客金陵来，武服挂雕弓。自言良家子，挺身远从戎。剑得白猿术，书传黄石翁。身当一校任，气夺万夫雄。在昔东吴战，曾摧海上艟。今兹来岭表，所至著奇功。一旦厌尘嚣，翛然慕远公。披剃解冠裳，逍遥入慧丰。焚香还扫石，洗钵浥流潨。英气今朝敛，槁灰此日同。形骸终有碍，一静万缘空。将为方外游，辞我上崆峒。予为长太息，纷华世所崇。而君有异尚，物化揽玄风。海鹤谁能絷，冥鸿岂受笼。从兹周八径，何地更相逢。
赠萧乾养掌科奉使琉球
作者：李学一
朝代：明

当时玉署词章彦，此日金闺谏议郎。出使远将纶綍重，壮游宁觉海天长。中州季札元文雅，荒裔夷王岂倔强。君命如公应不辱，归囊端乏陆生装。
过洪都饮座主吴东郊别业
作者：李学一
朝代：明

司马庄居负郭开，华筵今日喜重陪。读书旧处仍溪竹，游迹新交有钓台。骤雨似因留客急，□风疑为故人来。尊前莫遣骊歌起，别后应□清梦回。
过阜城
作者：李学一
朝代：明

阜城县吏来相见，为说阜城民物稀。邑里有庐空四壁，官储无积已多时。南来北驿徵车马，客馆宾厨急馈遗。听罢潸然双泪落，故乡残敝倍堪悲。
迢迢牵牛星
作者：李学一
朝代：明

河西有牵牛，皖尔何皎洁。河东有织女，晶瑩若冰雪。欲渡河无梁，佳期杳难结。望望不可穷，黯然五内热。涕泪湿支机，乌鹊仍寂灭。
迢迢牵牛星
作者：李学一
朝代：明
体裁：古风

河西有牵牛，皖尔何皎洁。河东有织女，晶莹若冰雪。欲渡河无梁，佳期杳难结。望望不可穷，黯然五内热。涕泪湿支机，乌鹊仍寂灭。
送曾医士
作者：李学一
朝代：明

方外逢高士，人前且说医。活人心素切，治病效尤奇。神术传何自，芳名冠一时。明将烹炼去，幸示复来期。
送潭小峰先生南归
作者：李学一
朝代：明

黄金台下送君归，把酒河梁兴欲飞。彭蠡秋深孤棹去，蓟门雪后过鸿稀。山中兰芷还堪佩，厩外骅骝岂受羁。乡国故人如访问，为言尘土上朝衣。
送韩编修奉使朝鲜
作者：李学一
朝代：明

使臣衔命诏殊方，边塞间关去路长。季札素闻周礼乐，夷陬行睹汉冠裳。旌旗晓度辽阳月，剑佩朝凌鸭绿霜。役竣旋镳须计日，词垣犹待赋长杨。
采石李白祠
作者：李学一
朝代：明

日暮停舟吊谪仙，惊人佳句古今传。诗成夺锦还羁泊，醉后沈江岂自怜。绝壁风微云漠漠，澄潭雾散月娟娟。自从大雅收遗响，斗酒何人更百篇。
阁试晚出左掖
作者：李学一
朝代：明

圣世需材急，台垣校艺频。才无司马富，学愧董生醇。雕斲勤宗匠，疏慵叹此身。试归经左掖，栖鹤下城闉。
雪夜诣庄义
作者：李学一
朝代：明

伟矣南华叟，飘然遗世荣。著书藏妙解，奥旨世难明。一夕程门立，微言入品评。既识逍遥体，因知物化情。火传见真性，游世见天行。聆此幽玄诀，锵然韶濩鸣。惟灵忽以畅，万虑澹无营。坐久闻寒柝，阶除雪已盈。
题二难纪奇卷赠潘云山公袒之昆阳
作者：李学一
朝代：明

郊原久烽火，四野何萧索。畴堪倭更来，虔刘恣凶虐。碣石已屠城，平山复残爚。闯迫惠城东，公私俱惊愕。督府镇鹅阳，征兵连负郭。进战未有期，内变复中作。叛卒讧糜沸，反戈事剽掠。主将已见戕，复赴潘侯幕。执侯质倭夷，共缔攻城约。我侯了不惊，胸襟何磊落。兵刃谁能加，忠信驯鲸鳄。一朝反间行，叛徒俱受斫。万姓已阽危，幸免填沟壑。生全谁之功，日远愈炤焯。倭夷嗣殄灭，无恙侯如昨。忠义神所歆，固令脱锋锷。朝宁重贤能，领兹专城托。昆阳宠命新，蛮方待经略。膏车赴滇南，行李惟空橐。嗟余本疏庸，辱侯情匪薄。念侯日将远，寸衷孰云乐。愿言崇令德，勋业标麟阁。
题双寿荣封卷
作者：李学一
朝代：明

罗浮之南何高丘，绿水环之澄不流。椿树亭亭柯干古，萱花袅袅茎荄幽。雨露新承霄汉渥，春秋直与乾坤侔。更有桂兰森布列，人间何用谈瀛洲。湖西佳气郁苍苍，中有仙翁七十霜。帝泽新传丹凤诏，瑶池朝举九霞觞。昂藏双鹤龄还远，烂熳斑衣庆更长。最是于今天泽渥，星辉彩极见南方。
题双寿荣封卷·其一
作者：李学一
朝代：明

罗浮之南何高丘，绿水环之澄不流。椿树亭亭柯干古，萱花袅袅茎荄幽。雨露新承霄汉渥，春秋直与乾坤侔。更有桂兰森布列，人间何用谈瀛洲。
题双寿荣封卷·其二
作者：李学一
朝代：明

湖西佳气郁苍苍，中有仙翁七十霜。帝泽新传丹凤诏，瑶池朝举九霞觞。昂藏双鹤龄还远，烂熳斑衣庆更长。最是于今天泽渥，星辉彩极见南方。
题双寿遐祝
作者：李学一
朝代：明

锦绶趋庭日，三春花更妍。登堂双白发，拂袖御华筵。东海桃初熟，南山寿自绵。行看鸾凤诰，遥下五云边。
题平倭
作者：李学一
朝代：明

海邦鼙鼓年年急，野妇村氓相对泣。何当夷丑更陆梁，海上人家徒壁立。朝闻碣石已屠城，暮报平山复波及。喜看儒将有子房，帷幄运筹禽已执。净扫妖氛岭峤清，万井千家事耕汲。
题琴鹤相随图
作者：李学一
朝代：明

翯翯九皋禽，营营枯桐枝。嗟哉贤相国，宦况恒相随。岂无鹰鹯志，不如华表姿。岂无钟鼓音，云门响独奇。缑岭凌空白，水仙三叠时。飘飘物外情，宛宛入襟期。清风播六合，芳名世共谁。伟矣阳山令，高风今在兹。承家誇节操，为政本仁慈。卫民多渥泽，单父有馀思。愿言崇令德，先公是尔师。
题秋水澄源卷
作者：李学一
朝代：明

白露团团被林蓐，龙门巨浸清如玉。万顷玻璃星斗涵，一泓宝鉴须眉烛。月明风澹寂无波，雾散烟销茔若何。尘心对尔忽然静，时向濯缨发浩歌。
题蛰出始振图为高少泰作
作者：李学一
朝代：明

黄钟初应律，春日正冲融。九九玄关启，重重淑气通。莺迁上苑柳，龙跃紫霄风。多少含生类，陶形覆载中。
高佥宪招饮观音阁
作者：李学一
朝代：明

宪使招携历翠微，群山环合自成围。金卮影落悬崖月，玉露寒生坐客衣。水上浮烟浓且白，林间倦鸟集还飞。明朝又是河梁别，回首岩前迹已稀。
谒元宫
作者：李学道
朝代：明
体裁：七言律诗

一上壶天景最嘉，崖生芝草石生花。云开玉殿瞻青帝，香绕珠宫拥碧霞。眼底风尘俱罔象，寰中日月自仙家。我来欲把元机叩，静对苍穹思转遐。
登狼山
作者：李宁
朝代：明
体裁：七言律诗

宝刹珠宫缥缈间，雨馀乘兴共跻攀。天连西北浮云合，地尽东南瘴海环。紫石有岩惟碧藓，白狼无迹自青山。劳劳尘鞅知何补，徙倚峰头一破颜。
夜泊长寿桥
作者：李宗
朝代：明

寥落难禁客里情，隔溪渔火照深更。僧归古寺钟初动，人在孤舟月自明。野径雪晴梅有信，海天霜冷雁无声。蓉城咫尺家园近，且对蓬窗酒漫倾。
送臧晋叔国博还吴兴
作者：李宗城
朝代：明
体裁：五言律诗

宦自潘安拙，才应宋玉偏。还家千嶂雨，挂席五湖烟。以我多愁日，逢君失意年。江干一尊酒，宁不倍凄然。
登太和山次韵
作者：李宗木
朝代：明
体裁：七言律诗

七十二峰宿雨晴，诸宫罗列蕊珠明。乾坤新幻蓬壶影，霄汉时传钟鼓声。漱石泉从云里听，振衣身在斗边行。奇游到此翻成愧，何用浮名绊此生。
啸台
作者：李宗枢
朝代：明
体裁：五言律诗

委径斜萦汉，灵池曲抱台。风尘天外隔，云日镜中开。紫巘鸾疑啸，沧洲鹭转猜。湍光能照夜，暝色谩相催。
安乐窝
作者：李宗枢
朝代：明
体裁：五言律诗

讵识苏门外，犹传邵子窝。颓堂移岁序，遗像肃松萝。独立青冥晏，空山白露多。求之不可见，渺渺奈愁何。
度居庸关
作者：李宗枢
朝代：明
体裁：五言律诗

峻壁含云迥，飞湍接涧回。虚闻三峡险，疑是五丁开。荒树分天宇，惊沙暗戍台。祗惭持节度，岂是弃繻来。
苏门山
作者：李宗枢
朝代：明
体裁：七言律诗

苏门高士归千载，异地登临此共君。台倚青山含夕日，窝深秋草暗晴云。群峰秀色亭边入，百道泉声树里闻。金粟岩前多旧侣，定知先有北山文。
孝顺歌
作者：李宝传奇
朝代：明
体裁：曲

一闻道，办去程。愁肠九回百虑生。和伊在云屏。和伊在芳径。和伊共饮。怎忍一时，鸾凤分影。泪眼偷弹，春衫尽是啼痕换头。我今日去也，今日离此行。非是我忘恩。非是有别情。非敢负心。要赴桃源，新除一任。怎别家乡，一心为著功名。
泊芜湖关
作者：李实
朝代：明

津吏遥迎客子船，舣舟亭下晚晴天。斜阳未落先浮月，远水初平欲化烟。江路每怀青草过，旅情长向白云悬。夜寒更柝声声起，听到关情一黯然。
湖口县晚泊
作者：李实
朝代：明

漠漠湖堤柳，清溪月一弯。人家多近水，城堞半依山。渡口渔镫出，林端野鸟还。萧然夜欹枕，凉梦到乡关。
碣石卫城八景
作者：李实
朝代：明

玄武三台景色鲜，犀牛望月吐青烟。永兴古寺钟声响，港口归帆渔火炫。南灶云霞波万顷，茯洲浮地浪千层。石桥半渡传今古，耸秀桂林夜月圆。
过南沙渡值雨
作者：李实
朝代：明

云意黯千山，春游兴未阑。花深红雨重，草细绿云宽。舟子频招渡，征人漫倚鞍。纷纷贪利涉，南北几人还。
游灵光寺
作者：李尚理
朝代：明

为寻野趣叩禅扉，路入桥南近翠微。地静惟铺青草色，山高岂碍白云飞。昙花贝叶来僧榻，萝月松风满客衣。似此幽光真个好，何妨临水坐苔矶。
游西竺寺
作者：李尚理
朝代：明

路入清幽野趣长，漫云仙驭此翱翔。一泓深壁千秋古，万木悬崖六月凉。何处天成蓬岛景，几人身到水云乡。从今留咏鸣珂去，岁岁湖光印斗光。
元日
作者：李尚默
朝代：明
体裁：七言律诗

去岁今朝侍紫宸，今年揽辔涅边尘。鸡声不报天门曙，马力惟矜塞草春。报国未陈安塞策，思亲徒慕舞衣人。遥瞻佳气浮丹阙，便有条风拂海滨。
除夕
作者：李尚默
朝代：明
体裁：五言律诗

羽檄无虚日，惊心是岁除。徒怀千古恨，未上一封书。稚子非乡语，京华是我庐。天涯悲独客，不觉赋归与。
和友人过西郊韵
作者：李尧
朝代：明

秋原晚萧旷，杖藜荒径微。川迥众沤集，天清孤筜归。寒烟蔓草密，积雨豆苗稀。临流拟结构，息鞅振尘衣。
云门山
作者：李尹耕
朝代：明
体裁：七言律诗

飞磴层层响碧云，回看明灭海山分。仙家井灶依狐穴，齐国宫庭半鸟耘。羽士扫松迎客惯，芝童送酒过花薰。倚门长啸惊栖鹤，空谷相传处处闻。
山阴晚泊
作者：李峻
朝代：明
体裁：诗

落日山阴道，孤舟带远汀。
秋林红叶重，夕浦黑风腥。
客梦砧前断，渔歌镜里听。
来朝余兴在，何处访兰亭。
石门烟雨
作者：李崇义
朝代：明
体裁：古风

不见石门山，长卧西陵病。不作石门游，徒怀石门景。双壁下层霄，中央作门屏。风和景明时，万里云霄净。一朝烟雨晨，更觉湖山胜。烟横十里洲，雨浥三川溟。寒霏袅如丝，漠漠群峰映。甘霖涌如注，滂沱沛千顷。白鹭过平沙，孤雁没云岭。夷歌速归期，樵牧时相应。桃李亦萧疏，松楸更悽耿。茫茫青草湖，晻蔼汀洲并。濛濛绿杨岸，涣若潇湘境。蒹葭半江秋，离披暗疏影。云物镜中沉，山川如画景。嗟予老风尘，日与繁华屏。时闻山水游，似入罗浮梦。何时挟樽酒，再与朋曹等。长醉石门秋，终朝卧烟艇。
僧舍
作者：李崇仁
朝代：明

山北山南细路分，松花含雨落纷纷。道人汲井归茅舍，一带青烟染白云。
古意
作者：李崇仁
朝代：明

山翁得乳虎，养之置中园。驯优日已长，狎近如家豚。妇言虎性恶，翁怒爱愈敦。毕竟噬翁死，宁复顾前恩。人皆笑翁痴，我独为翁冤。莫涉银汉水，莫登青云途。无波能覆舟，平地亦摧车。曾参终杀人，薏苡为明珠。但识谗者巧，孰云听者愚。浮生似幻化，是非两空无。何如东门侯，种瓜手自锄。
咏史
作者：李崇仁
朝代：明

王风日以降，瞻乌于谁屋？秦售十二城，赵夸如此璧。宿昔相如子，风云气绝伦。忽承赵王命，携璧西入秦。强秦尚诈术，弄璧城不入。公子怒见欺，裂眦睨柱立。全璧归赵廷，位列廉颇左。计谋日云拙，几作渑池虏。壮士岂若此，公子非真勇。暴虎复凭河，事有轻且重。两国急啮噬，璧乃秦兵饵。天地相颠倒，血成沧海水。强弱自有分，竟入秦王府。邯郸白骨寒，鬼哭千万古。
挽金太常
作者：李崇仁
朝代：明

礼仪今太叔，史学昔公羊。四十人间世，千秋地下郎。空庭馀败草，老树耿斜阳。俯仰成陈迹，经过只自伤。
题僧轴
作者：李嵘
朝代：明
体裁：古风

流云山口草萋萋，夜逐香烟到水西。醉后高歌荅明月，江花落尽子规啼。
叨从登岱
作者：李嵩
朝代：明
体裁：七言律诗

使者东登太乙坛，云从霭霭汉衣冠。九霄风动豺狼远，六月霜飞草树寒。日观俯看人世隘，天门北望帝廷宽。省方独有匡时略，满拟皇图与泰安。
微子祠
作者：李嵩
朝代：明
体裁：五言律诗

殷阙久禾黍，上公宫在兹。土茅周代典，香火宋人思。迹想存宗地，情怜去国时。萧萧古祠柏，风雨锁残枝。
题济州公署
作者：李嵩
朝代：明
体裁：七言律诗

敢向明时叹陆沉，天门遥望九重深。薄游空复闻齐语，久客宁能废越吟。树鸟羁栖元浪迹，岩云去住亦何心。梁园修竹依然在，岁晚应容杖履寻。
张烈妇诗
作者：李巽臣
朝代：明
体裁：古风

君如梧桐枝，妾如葛藟丝。感君缠绵意，愿言百世期。一朝忽摧折，妾身宁自持。君疾心已死，君死身何辞。黄泉路非遥，前行稍迟迟。抱我青铜鉴，著我素罗袆。从容理缯练，生死当相随。伤哉贞妇魂，一死纲常垂。悠悠世风替，大道日沦彝。奚为巾帼间，秉节坚不移。高山起峨峨，河水长瀰瀰。芳名亦以永，万古恒如斯。
浪淘沙·张良洞
作者：李希程
朝代：明
体裁：词

谩说垒神仙。芳草芊芊。雨馀封锁洞中天。惟有日云呈晓色，空恋山前。满目是凄然。何处谈玄。几时曾见鹤归烟。莫向秋风兴浩叹，沧海桑田。
浪淘沙·陈平墓碑
作者：李希程
朝代：明
体裁：词

古墓夕阳斜。掩映桑麻。断碑凋落字多差。说是陈侯功业记，半隐平沙。枯木不生花。上见啼鸦。读来几过转謷牙。雨后苍苔重叠处，无限咨嗟。
送翟兰谷之任藤县教谕
作者：李希说
朝代：明

吾道堂堂日月中，乾坤随处满儒风。十年北斗斯文望，今日西藤学者宗。雨化山川全出色，春添坛杏愈加红。不须去打苏湖板，自有无言造化功。
寿湛甘泉先生七十一
作者：李希贤
朝代：明

翁年七十还儿齿，静养端倪谁与比。勋名赫赫勒旂常，随处体认皆天理。长生秘诀让真人，炼丹壶中妙入神。孰若著书开聋瞆，栽培桃李万年春。世间有几如公福，濂洛关闽相接续。归来绿野卧东山，四海九州仰金玉。羡君七十方从心，尼山一矩正嗣音。继往开来真不朽，道学相传亘古今。
次唐修撰夜宿太平馆醉起韵
作者：李希辅
朝代：明
体裁：五言绝句

雄辞海生波，醉墨鸦翻壁。无使我公归，于焉作佳客。
葱秀山次唐先生韵
作者：李希辅
朝代：明
体裁：古风

客行值残腊，长程催短景。天寒须易冰，叶脱木无影。挥鞭发长城，露湿衣袖冷。迤逦度云汉，邂逅逢峻岭。缅怀董学士，曾此憩夐静。突兀数尺碑，其文信蔚炳。往事浮云空，几年孤此境。兹山真自幸，四牡又来骋。留诗继前贤，顿觉仙凡迥。而我苦驽缓，古训蒙不省。何幸接词源，飞流激奔猛。涯涘不能窥，况敢得要领。无心和阳春，有怀徒耿耿。愿言借馀光，破我心昏暝。
马当山
作者：李常
朝代：明
体裁：七言绝句

一石巍巍山尽头，截然中断枕江流。帝都南望才千里，万国朝宗此挽舟。
会仙台
作者：李广圃
朝代：明
体裁：七言绝句

柯烂仙人久不来，洞门云锁向谁开。岩花似解知心语，犹伴天风到石台。
九日偕诸寮长集镇海楼
作者：李应兰
朝代：明

佳辰连骑上崔嵬，楼阁平临睥睨开。野树依微霜欲染，海云迢递雁初来。十年紫剑空横斗，万里黄金尚有台。往事悠悠衰草外，西风长啸且衔杯。
卧病
作者：李应兰
朝代：明

伏枕山斋上，图书晢夕披。百年无暇日，一病是閒时。梦里虚逢旦，窗前可傲羲。小童供茗罢，熟诵杜陵诗。
寄孙承卿时督蓟饷
作者：李应兰
朝代：明

塞北风高雁影过，省郎寥落奈秋何。云连朔气浮青海，月带寒笳出白河。天下军储惟蓟重，中原豪杰莫秦多。风尘忆向清源别，载酒何时复笑歌。
挽弟经可
作者：李应兰
朝代：明

勋名应拟汉平阳，历尽风尘鬓未霜。瀛海天高遥倚剑，潞河秋冷泛归航。梦听残雨伤春草，愁断悲风起白杨。却爱一经遗业在，悯纶他日有辉光。
早朝后寄所知
作者：李应兰
朝代：明

禁钟初散紫宸朝，云际双茎露未销。身惹御香归粉署，心随红日上丹霄。西山朔雪千林满，南国风烟万里遥。珍重故人沧海隔，玉堤何日共鸣镳。
秋水
作者：李应兰
朝代：明

百川随地涌，一色接天清。壑冷鱼龙蛰，波浮日月明。南连湘浦远，东注海门平。望望美人隔，扁舟无限情。
过故友邝大年空中楼阁
作者：李应兰
朝代：明

空中楼阁自崔嵬，仙客凌空去不回。窥户更无双燕入，傍阑惟有数花开。屋梁落月留寒色，邻笛秋风隔夜台。十载重临倍惆怅，断云征雁正初来。
送程度支督储清源兼怀郑山人
作者：李应兰
朝代：明

潞水春深绿似芸，锦帆东去度支君。珂声晓散承明漏，剑气晴披岱岳云。过鲁未忘倾盖语，入齐犹饷射书军。旧游忆有琴樽侣，谷口风流自不群。
题钟侍御理蔬小筑
作者：李应兰
朝代：明

与君曾上郭生台，帝里春光醉客杯。沧海何年双剑别，风尘回首二毛催。桔槔莫问于陵业，侍从还徵司马才。直待安车悬岁晏，抱琴长傍碧山来。
人日遣兴
作者：李应徵
朝代：明
体裁：五言律诗

人日人为客，春风春可怜。烟波浮宅远，丘壑寄情偏。柏叶乌程酒，椒盘下若鳊。如从习池饮，醉卧岘山前。
十八夜泊烟雨楼初见月
作者：李应徵
朝代：明
体裁：五言绝句

雨气连朝夕，湖云湿未收。今宵看月色，始觉过中秋。
南湖雨后见月
作者：李应徵
朝代：明
体裁：五言律诗

放舸傍莎汀，悠然笑独醒。雨馀千树黑，月出半湖青。水气澄秋席，寒空写夜亭。重轮元自现，烟雾莫冥冥。
宿南禅废寺
作者：李应徵
朝代：明
体裁：五言律诗

寥落春城寺，翛然对野僧。庭乌朝下食，山鬼夜窥灯。心义空微晤，尘劳断未能。松寮疏雨过，片月照枯藤。
广陵送张孟奇
作者：李应徵
朝代：明
体裁：五言律诗

乾坤同作客，千里任飘蓬。况复离亭别，萧条落照中。涛声扬子北，寒色海门东。去去烟波外，无为叹路穷。